cyanic-selkie/wikianc huggingface dataset:
ཨ་ལྕེ་དྭངས་བཟང་
སྤྱི་ལོའི་དུས་རབས་བཅུ་དགུ་པའི་དུས་མཇུག་ཏུ་བྱུང་བའི་ལྷ་མོ་མཁས་ཅན་དྭངས་བཟང་ནི་སྐྱོར་མོ་ལུང་ལྷ་མོཚོགས་པ་གསར་འཛུགས་བྱེད་མཁན་གྲས་ཤིག་ཡིན་འདུག ཁོང་གི་ཟླ་བོ་པདྨ་བསྟན་འཛིན་དང་མཉམ་དུ་སྐྱོར་མོ་ལུང་ཁུལ་ནས་མི་ཁག་གཅིག་བསྡུ་རུབ་ཀྱིས་ལྷ་མོའི་འཁྲབ་གཞུང་འགྲོ་བ་བཟང་མོ་དང་།  པདྨ་འོད་འབར།  གཟུགས་ཀྱི་ཉི་མ་སོགས་སྦྱངས་ཏེ་འཁྲབ་སྟོན་བྱས་པར་བརྟེན་ཁོང་ཚོར་དྭངས་བཟང་ལྷ་མོ་ཚོགས་པ་ཞེས་མིང་ཐོབ།  ལྷ་མོ་འཁྲབ་སྐབས་ལུས་ཀྱི་འཁྲབ་འཁྱེར་དང་།  ངག་གི་རྣམ་ཐར་མགྲིན་འགུགས།  འཁྲབ་གཞུང་བར་སེང་དུ་བཞད་གད་སློང་བ་སོགས་དམིགས་བསལ་གྱི་ཁྱད་ཆོས་དུ་མ་ལྡན་ལ།  ལྷག་པར་འཁྲབ་སྟངས་འཁྲུག་ཆ་དོད་པར་བརྟེན་ལྟད་མོ་བ་ཚོས་དགའ་པོ་བྱེད་ཀྱི་ཡོད།  དྭངས་བཟང་ལྷ་མོ་ཚོགས་པ་དེས་སྐོར་བསྐྱོད་འཁྲབ་སྟོན་བྱས་ཏེ་དབྱར་དུས་སུ་བོད་དབུས་གཙང་ཁུལ་དང་།  དགུན་དུས་ལྷོ་མོན་འབྲུག་འབྲས་སོགས་སུ་འགྲོ་གོ་ཡོད།  ཏཱ་ལའི་བླ་མ་སྐུ་ཕྲེང་བཅུ་གསུམ་པའི་སྐུ་དུས་སུ་སྐྱོར་མོ་ལུང་ལྷ་མོ་བ་ཞོ་སྟན་གཟིགས་འབུལ་ཞུ་བར་གཏན་འབེབས་གནང་ཡང་ཁོང་ཚོས་ས་ཞིང་མ་བླངས་པར་སྐོར་བསྐྱོད་འཁྲབ་སྟོན་ཁོ་ན་བྱས་སྟབས་ཁ་རྒྱུན་དུ།  སྐྱོར་མོ་ལུང་པ་ཕ་གཞིས་འཛིན་པ་ལས།  ལུ་གུ་འཁྲིད་དེ་གནས་བཟང་སྐོར་བ་དགའ།  ཞེས་ཤོད་སྲོལ་བྱུང་།  ཨ་ལྕེ་དྭངས་བཟང་ནི་གཟུགས་བྱད་ལེགས་ལ་སྐད་གདངས་སྙན་པ།  གསར་གཏོད་ཀྱི་སྙིང་སྟོབས་ལྡན་པ།  སྐབས་འཕྲལ་ཚིགས་བཅད་གསར་རྩོམ་ཐུབ་པ་སོགས་ཡོད་ཐོག  ཁོང་ལ་བུ་མོ་གཡུ་ལོ་སྒྲོལ་མ་ཟེར་བ་ཞིག་ཡོད་པ་དེ་ཡང་གཟུགས་བྱད་ལེགས་ལ་སྐད་སྙན་པ།  ལྷ་མོ་འཁྲབ་འཁྱེར་དོད་པ་བཅས་སྐད་གྲགས་ཆོད་པ་ཞིག་བྱུང་སྐད།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཨ་ཇན་ཏ་
དེ་ནི་རྒྱ་གར་གྱི་གནས་མཆོག་ཅིག་སྟེ། བྷོམ་བྷེ་དང་མི་རིང་བའི་སར་གནས་ཡོད་ཅིང་།  མཁས་དབང་དགེ་འདུན་ཆོས་འཕེལ་གྱིས།  དེ་ནི་དེང་སང་འཇིག་རྟེན་ན་གྲགས་པའི་གནས་ངོ་མཚར་ཅན་ཏེ་ཕྱི་བྲག་རི་ལ་ནང་གཙུག་ལག་ཁང་ཆེ་ཆུང་སྣ་ཚོགས་པར་ཡོད་པ།  ལྡེབས་རིས་ལ་སྟན་པའི་རྣམ་ཐར་དང་སྐྱེས་རབས་ཀྱི་རི་མོ་ངོ་མཚར་བས་བརྒྱད་པ།  ནང་གི་ཀ་གདུང་ལ་སོགས་པའི་ལྷ་ཁང་དེ་དག་ཐམས་ཅད་ཀྱང་བྲག་རིལ་པོ་གཅིག་ལས་བཟོས་པ་སོགས་བློའི་ཡུལ་ལས་འདས་པའི་ངོ་མཚར་ཅན་དེ་འཛམ་བུ་གླིང་གི་སའི་སྙིང་པོ་ལྟ་བུ་ཡིན་ནོ།  །བྲག་ཕུག་དེར་དེང་སང་གླིང་ཆེན་དྲུག་གི་མི་ཐམས་ཅད་ཟམ་མ་ཆད་པར་འགྲོ་ཞིང་ནང་ཐམས་ཅད་དུ་གློག་ཡང་སྤར་ཡོང་ཞེས་གསུངས་སོ།  །
༼དུང་དཀར་ཚིག་མཛོད་ཆེན་མོ་༽ལས་བཏུས།
ཨ་ཏི་ཡོ་གའི་སྤྱི་དོན་དྲུག
དཔེ་ནམ་མཁའ་གཡའ་དག་པ་ལ་བརྟེན་ནས་གཞིའི་ཡེ་ཤེས་བཤད་པ། དཔེ་ཁྱུང་ཆེན་གཤོག་རྫོགས་ལ་བརྟེན་ནས་གནས་ལུགས་ཀྱི་ལྟ་བ་བཤད་པ།  དཔེ་རྒྱ་མཚོ་འཁྱིལ་བ་ལ་བརྟེན་ནས་མཉམ་གཞག་གི་སྒོམ་པ་བཤད་པ། དཔེ་སེང་གེའི་སྒྲ་སྐད་ལ་བརྟེན་ནས་རྟོག་དཔྱོད་ཟིལ་གནོན་བཤད་པ།  དཔེ་དཔག་བསམ་ལྗོན་ཤིང་ལ་བརྟེན་ནས་རྫོགས་པའི་འབྲས་བུ་བཤད་པ་དང་།  མ་བཙལ་ལྷུན་རྫོགས་དོན་དམ་གྱི་གནས་ལུགས་ཐོག་མའི་སངས་རྒྱས་ཀུན་ཏུ་བཟང་པོ་ཆོས་སྐུའི་ཆོས་སྐུ་འཁོར་འདས་ཀྱི་སྤྱི་མེས་ཆེན་པོའི་རང་བཞིན་ནི་རྟོག་གེའི་རིགས་པ་དང་ཐ་སྙད་ཀྱི་དཔེ་དང་ཚིག་གིས་གཏན་ལ་མི་ཕབ་པས་མངོན་སུམ་རང་གནས་སུ་ངོ་སྤྲོད་པའི་བརྡས་མཚོན་པར་བྱེད་པ་བཅས་སོ།  །
༼དུང་དཀར་ཚིག་མཛོད་ཆེན་མོ་༽ལས་བཏུས།
གངས་ཅན་སྐྱེས་བུ་དག་ལ་རྣ་བའི་རྒྱན་གཉིས་
1 རྣ་བའི་རྒྱན་གཅིག་ཁ་རག་སྒོམ་ཆུང་། 2 གཉིས་པ་ནི་རྗེ་བཙུན་མི་ལ་ཡིན།
བོད་ཀྱི་ལྷ་མོའི་སྐོར།
བོད་ཀྱི་ལྷ་མོའི་སྐོར།
བོད་ཀྱི་ལྷ་མོའི་སྒྱུ་རྩལ་ལ་དུས་ཡུན་རིང་པོའི་ལོ་རྒྱུས་ཡོད། དེའང་ལོ་རྒྱུས་ཡུན་རིང་ལྡན་པའི་དགོན་སྡེ་འགའ་ཞིག་གི་ལྡེབས་རིས་སུ་བཀོད་པ་ལྟར་ན།  མི་ལོ་ཆིག་སྟོང་སུམ་བརྒྱའི་གོང་ཚུན་ནས་བོད་དུ་འབག་དཀར་པོ་ཞེས་གདོད་མའི་ལྷ་མོ་འཁྲབ་སྲོལ་ཡོད།  དེ་རྗེས་ཆབ་སྲིད་དང་།  དཔལ་འབྱོར།  རིག་གནས་བཅས་གོང་འཕེལ་བྱུང་བ་དང་ཆབས་གཅིག་ལྷ་མོའི་འཁྲབ་གཞུང་ལའང་འཕེལ་རྒྱས་བྱུང་ནས།  སྔ་རབས་ཀྱི་ཁེར་འཁྲབ་དང་འབྲོང་རྩེད་སོགས་ལས་རིམ་བཞིན་འཁྲབ་གཏོང་གཙོ་བོར་བྱེད་པའི་སྒྱུ་རྩལ་གྱི་འཁྲབ་སྟོན་དུ་གོང་འཕེལ་བྱུང་བ་རེད།
ཨ་ལྕེ་ལྷ་མོ་ཞེས་པ་ནི་གྲུབ་ཆེན་ཐང་སྟོང་རྒྱལ་པོས་སྤྱི་ལོ་1385ལོ་ཙམ་ལ་གསར་གཏོད་མཛད་པ་ཞིག་ཡིན། ཏཱ་ལའི་བླ་མ་སྐུ་ཕྲེང་ལྔ་པ་ཆེན་པོའི་དུས་སུ་སླེབས་མཚམས་སུ་དེ་གླུ་གར་གྱི་རྣམ་པའི་ཐོག་ནས་རྩོམ་རིག་གི་སྒྲུང་གཏམ་ནང་དོན་དུ་བྱས་པའི་སྣེ་མང་ཕྱོགས་བསྡུས་ཀྱི་སྒྱུ་རྩལ་འཁྲབ་སྟོན་ཞིག་ཏུ་འཕེལ་རྒྱུས་བྱུང་བ་རེད། ལྷ་མོའི་ཁྱད་ཆོས་ནི་སྒྲུང་གཞི་ཆ་ཚང་བ་དང་།   རྣམ་ཐར་གྱི་གདངས་ཆ་འཕོ་འགྱུར་མང་བ།  གར་སྟབས་ཀྱི་ཉམས་འགྱུར་ལྷོང་ཅིང་འགྱིངས་ཉམས་དང་ལྡན་པ་བཅས་ཡོད།  རྣམ་ཐར་གྱི་གདངས་ཁོ་ནར་དཔལ་འགྱོགས་ཉི་ཤུ་ལྷག་ཙམ་འདུག་པ་རྣམས་ནི་འཁྲབ་གཞུང་གི་འཕེལ་ཚུལ་དང་བསྟུན་ནས་གང་ལ་ཅི་འཚམས་ཀྱི་དལ་མགྱོགས་སྤྱད་པ་དང་མི་སྣ་འདྲ་མིན་ལ་གཞིགས་ནས་རྣམ་ཐར་གྱི་གདངས་ཀྱང་མི་འདྲ་བ་ཡོད། དེ་རྣམས་འཁྲབ་གཞུང་ནང་གི་མི་སྣའི་འདུ་ཤེས་མཚོན་ཐབས་ལ་བརྟེན་ནས་དེའི་སེམས་ཁམས་ཀྱི་འཆར་སྒོ་རྣམས་འགྲུབ་པར་བྱེད།  ལྷ་མོའི་འཁྲབ་གཞུང་ལ་སྤྱིར་བཏང་གོ་རིམ་དུམ་བུ་གསུམ་དུ་དབྱེ་ནས་འཁྲབ་པ་སྟེ།  ཐོག་མར་རྔོན་པའི་འདོན་ཞེས་འཁྲབ་འགོ་འཛུགས་པའི་འགོ་དང་། གཉིས་པ་གཞུང་ཞེས་འཁྲབ་གཞིའི་གཞུང་དངོས་གང་ཡིན་དེ་འཁྲབ་པ། གསུམ་པ་བཀྲ་ཤིས་བཅད་པ་ཞེས་འཁྲབ་སྟོན་མཇུག་སྒྲིལ་བའི་མཇུག་འཁྲབ་བཅས་གསུམ་ཡོད་པ་ལས་སྔར་ལམ་ལྟར་ན་མཇུག་ཏུ་བཀྲ་ཤིས་གཅོད་སྐབས་སྦྱིན་བདག་དང་གཟིགས་མོ་བས་གནང་སྦྱིན་ལེགས་འབུལ་གནང་སྲོལ་ཡོད།
ལྷ་མོའི་འཁྲབ་གཞུང་མི་ཉུང་བ་ཞིག་གི་ཁུངས་བརླགས་ཟིན་པ་ཕུད། ད་ལྟ་རྒྱུན་འཛིན་ཐུབ་པའི་འཁྲབ་གཞུང་བཅུ་གྲངས་ཡོད་ནའང་རྒྱུན་དུ་ཤོད་རྒྱུན་ལ་ལྷ་མོའི་འཁྲབ་གཞུང་ཆེན་པོ་བརྒྱད་ཟེར་བ་རྣམས་ཀྱི་ནང་དོན་མང་ཆེ་བ་ནི་ལོ་རྒྱུས་ཀྱི་དོན་རྐྱེན་དང་། རྣམ་ཐར་རྟོགས་བརྗོད། དམངས་ཁྲོད་སྒྲུང་གཏམ་ལ་སོགས་ཡིན། དེའི་ནང་ཅུང་གྲགས་ཆེ་བ་ནི་《གཟུགས་ཀྱི་ཉི་མ་》དང་། 《འགྲོ་བ་བཟང་མོ》《རྒྱ་བཟའ་ཀོང་ཇོ།》《སྣང་ས་འོད་འབུམ》《པད་མ་འོད་འབར་།》《གཅུང་པོ་དོན་ཡོད་དོན་གྲུབ།》《ཆོས་རྒྱལ་དྲི་མེད་ཀུན་ལྡན།》《ཆོས་རྒྱལ་ནོར་བཟང་།》ཞེས་པ་སོགས་ཡིན།
དབང་འདུས་ཀྱིས་ཞུས།
ཨ་འཐས་འཁྲུལ་བ་
འཛིན་པ་དམ་པོའམ། རྟག་འཛིན་དམ་པོ་ལ་ཨ་འཐས་ཟེར་ཞིང་།  དེ་འདྲའི་སེམས་དེ་འཁྲུལ་བ་ཡིན་པའི་དོན།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཀྱུང་བུ་
(བརྡ་རྙིང་།) ཐོ་བའི་མིང་།
གོང་དུ་འཕོ་བ་གཉིས་
1 འོག་མིན་དུ་འཕོ་བ། 2 སྲིད་རྩེར་འཕོ་བ།
ཀྱུག་ཀྱུག་
(རྒྱན་ཚིག) འཇམ་ཞིང་འོད་འཚེར་བའི་དོན་ཏེ། (དཔེར་ན།) སྐྲ་ནག་ཀྱུག་ཀྱུག་བྱེད། འཕྲུལ་འཁོར་སྣུམ་ཀྱུག་ཀྱུག་བྱེད་ལྟ་བུ།
སྐར་མ་གནམ་རྒྱལ།
སྐར་མ་གནམ་རྒྱལ་
སུ་ཝ།
སུ་ཝ་(Suva)ནི་ཧྥི་ཇི་ཡི་རྒྱལ་ས་རེད།
ཨ་ན་
གསེར་ཨ་ན་བཅུ་ལ་གསེར་ཞོ་གང་ཡིན་ལུགས《ལ་དྭགས་རྒྱལ་རབས》གསར་པའི་ནང་གསལ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ན་རཀ་སྐོང་བཤགས་
དམ་ཚིག་ཉམས་ཆགས་ཀྱིས་རྐྱེན་པས་འབྲས་བུ་ཕྱི་མར་མནར་མེད་པའི་སྡུག་བསྔལ་མྱོང་བ་ལ་ན་རག་གསོ་བའི་ཕྱིར་ཕྱི་ནང་གསང་གསུམ་མམ་ཡང་ལུས་ཀྱིས་ཕྱག་འཚལ། ངག་གི་ཡིག་བརྒྱ། ཡིད་ཀྱི་འགྱོད་སེམས་ཀྱིས་སྐོང་བཤགས་བཅས་སྐོང་བཤགས་སྤྱིའི་དོན།
ཀྱུར་ཀྱུར་
(རྒྱན་ཚིག) 1>སྒྲ་གདངས་འབྱིན་ཚུལ་གྱི་རྣམ་པ་ཞིག་སྟེ། (དཔེར་ན།) ཞེས་པའི་ཚིག་བསྡུས་པ་ཀྱུར་ཀྱུར་མགྲིན་པའི་གླིང་བུ་བསྒྱུར་མཁས་པ་ཞེས་པ་ལྟ་བུ། 2>ཀྱུ་རུ་རུ་ཞེས་པའི་ཚིག་བསྡུས་པ།
༧༣ (གྲངས་ཀ།)
༧༣ནི་རང་བྱུང་གི་གྲངས་ཞིག་སྟེ་༧༢པའི་རྗེས་མ་དང་༧༤པའི་སྔོན་དུ་ཡིན།
གྲ་ཤོད་གཉིས་
1 ལོ་ཙྭ་བ་སྐ་བ་དཔལ་བརྩེགས་དང་། 2 ཅོག་རོ་ཀླུ་ཡི་རྒྱལ་མཚན་གཉིས་ཀྱི་བསྡུས་མིང་།
སྤྲོག་མ།
མེ་ཏོག་འཇོག་སའི་སྣོད་ལྕུག་མ་ལས་བྱས་པ། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
གྲིའུ་རྣམ་པ་གཉིས་
1 བྱ་རོག་གི་མཆུ་ལྟ་བུ། 2 བྱ་གག་གི་གཤོག་པ་ལྟ་བུ་སྟེ་ཆོས་གོས་དྲ་བྱེད་ཀྱི་གྲིའུ།
༧༤ (གྲངས་ཀ།)
༧༤ནི་རང་བྱུང་གི་གྲངས་ཞིག་སྟེ་༧༣པའི་རྗེས་མ་དང་༧༥པའི་སྔོན་དུ་ཡིན།
ཨ་ནུ་ཡོ་གའི་རྣམ་པར་གཞག་པ་བདུན་
ངོ་བོ། ངེས་ཚིག  འཇུག་སྒོ  ལྟ་བ།  སྒོམ་པ།  སྤྱོད་པ།  འབྲས་བུའོ།  །
༼དུང་དཀར་ཚིག་མཛོད་ཆེན་མོ་༽ལས་བཏུས།
ཨ་ནུ་ཡོ་གའི་མདོ་ལུང་བདུན་
སྣང་སྲིད་ཡེ་སངས་རྒྱས་པ་ལྟ་བའི་ལུང་། །ལྷ་སྐུ་ཕྱག་རྒྱར་གསལ་བ་བསྐྱེད་རིམ་ལུང་།  །བཟླས་བརྗོད་བསྙེན་པར་འབད་པ་སྔགས་ཀྱི་ལུང་།  །ཆོས་དབྱིངས་ཡུམ་དུ་རོལ་བ་སྦྱོར་བའི་ལུང་།  །ཞིང་བཅུ་རྩད་ནས་གཅོད་པ་སྒྲོལ་བའི་ལུང་།  །ཚོགས་ཀྱི་འཁོར་ལོ་ཞལ་ཟས་མཆོད་པའི་ལུང་།  །དབང་བསྐུར་དངོས་གྲུབ་ལེན་པ་གྲུབ་ཆེན་ལུང་།  །བཅས་སོ།  །
༼དུང་དཀར་ཚིག་མཛོད་ཆེན་མོ་༽ལས་བཏུས།
ཀི་རི་བ་ཏི།
ཀི་རི་བྷ་ཏི་(Kiribati)ནི་རྒྱ་མཚོ་ཆེན་པོའི་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་ཐ་ར་ཝ་རེད།
ཨ་ཕྲུག་
༡.བུ་ཕྲུག ༢.རྒྱུག་ཁྱིའམ་དགོས་ངེས་སྐབས་བསྐུལ་རྒྱུའི་གཡོག་པོ།
༼དུང་དཀར་ཚིག་མཛོད་ཆེན་མོ་༽ལས་བཏུས།
པ་ལའུ།
པ་ལའུ་ངམ་པ་ལུ་(Palau)ནི་རྒྱ་མཚོ་ཆེན་པོའི་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་ཁོ་རོར་རེད།
ཨ་ཕྱི་
ཨ་མའི་ཨ་མ་ལ་ཨ་ཕྱི་མོ་ཞེས་འབོད་པ་སྦྱིར་བཏང་གི་ལུགས་སྲོལ་དང་། སྐབས་རེ་རང་ཉིད་ཀྱི་ཨ་མ་ལས་ལོ་ན་རྒན་པའི་བུད་མེད་རྣམས་ལ་ཡང་ཉེ་བའི་ཚིག་གི་སྒོ་ནས་ཨ་ཕྱི་ཞེས་བརྗོད་པ་ཡོད།  བོད་དབུས་གཙང་གི་སྐད་དུ་རྨོ་མོའམ།  རྨོ་བོ་ཞེས་འབོད་པ་དེ་ཡིན། དབྱིན་ཇིའི་སྐད་དུ་ grand father ཟེར།
༼དུང་དཀར་ཚིག་མཛོད་ཆེན་མོ་༽ལས་བཏུས།
༧༥ (གྲངས་ཀ།)
༧༥ནི་རང་བྱུང་གི་གྲངས་ཞིག་སྟེ་༧༤པའི་རྗེས་མ་དང་༧༦པའི་སྔོན་དུ་ཡིན།
གཱ་ལི་ལེའོ་གཱ་ལི་ལེའི།
གཱ་ལི་ལེའོ་གཱ་ལི་ལེའི་(ཨི་ཏ་ལིའི་སྐད།: Galileo Galilei)ནི་ཨི་ཏ་ལིའི་ཨང་རྩིས་མཁས་ཅན་དང་གནམ་རིག་མཁས་པ་ཞིག་རེད།
སྤྲོ་བདེ་ཁང་གསར།
སྤྲོ་བདེ་ཁང་གསར་ལ་ཁ་རྒྱུན་དུ་པུ་ཏེ་ཁང་གསར་ཡང་ཟེར། ཡང་མཚན་བསྡུས་པར་“སྤྲོ་ཁང་”ཞེས་ཞུ། དྭགས་པོ་གྲུམ་པའི་ཤར་ངོས་དང་། དཔལ་གླིང་གི་བར་དུ་བཙན་ཁང་དེ་མཇལ་རྒྱུ་ཡོད། བཙན་ཁང་དེ་ནི། རྒྱལ་དབང་ལྔ་པས་རྒྱལ་ཆེན་ཤུགས་ལྡན་གྱི་བཞུགས་གནས་སུ་ཕུལ་གནང་མཛད་པ་ཡིན། ཐོག་མར་གནས་དེར་རྒྱལ་བ་ལྔ་པའི་སྤྲོ་ཁང་ཞིག་ཡོད་སྟབས་སྤྲོ་བདེ་ཁང་གསར་ཞེས་པ་དེ་ལྟར་བྱུང་། སྔོན་བཙན་ཁང་དེར་རྒྱལ་ཆེན་ཤུགས་ལྡན་དང་། བསེ་ཁྲབ་པའི་སྐུ་བརྙན་ཡོད་ལ། སྐུ་གསོལ་ཀྱང་གནང་བ་ཡིན། སྡེ་སྲིད་སངས་རྒྱས་རྒྱ་མཚོ་ཐོག་མར་རི་བོ་ཆོས་གླིང་དུ་ཆོས་བཞུགས་གནང་སྟབས་སྡེ་སྲིད་ཀྱིས་བཙན་ཁང་དེའི་བདག་ཐོབ་རི་བོ་ཆོས་གླིང་ལ་གནང་བས་རི་བོ་ཆོས་གླིང་ནས་གྲྭ་པ་བཅུ་གཅིག་དང་སྐུ་རྟེན་བཅས་གཏོང་བ་གནང་ཏེ་བཙན་ཁང་དེར་བརྟན་བཞུགས་གནང་དགོས། ད་ལྟ་སྔོན་གྱི་བཙན་ཁང་དེར་ཉམས་གསོ་གནང་བའི་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་དང་། སྦུག་ཏུ་ལྷ་མགོན་ཆོས་གསུམ་དང་། མདོ་རུ་ཤུགས་ལྡན་གྱི་འཁྲུངས་རབས། གནས་བཅུ་སོགས་ཀྱི་ལྡེབས་རིས་རྙིང་མ་བཅས་མཇལ་རྒྱུ་ཡོད།
སྐར་མ་མཚོ་རྒྱལ།
སྐར་མ་མཚོ་རྒྱལ་
སྤྲོ་བདེ་ཁང་གསར།
ÕâÊÇ´úÂë
སྐར་མ་མཚོ་རྒྱལ།
པར་རིས་བར་འཁྱམས།
hola buenas tardos
ཨ་བའི་ཡི་གེ་ཉེར་དགུ་
ཨ་ནས་བ་བར་སོ་སོར་བསྡུ་བའི་ཡི་གེ་སྟེ་ལེགས་སྦྱར་སྐད་ཀྱི་དབྱངས་དགུ་དང་སྒྲ་ལྡན་ཉི་ཤུ་ཐམ་པ།
༼དུང་དཀར་ཚིག་མཛོད་ཆེན་མོ་༽ལས་བཏུས།
༧༦ (གྲངས་ཀ།)
༧༦ནི་རང་བྱུང་གི་གྲངས་ཞིག་སྟེ་༧༥པའི་རྗེས་མ་དང་༧༧པའི་སྔོན་དུ་ཡིན།
ན་རའི་བུ་
ན་ར་ནི་རྒྱ་གར་སྐད་དུ་མི་ཞེས་པ་སྟེ་མིའི་བུ་ཞེས་པའི་དོན།
ཨ་བ་དྷཱུ་ཏཱི་
ཨ་དགག་ཚིག དྷཱུ་ཏཱི་ནི་རྩ་སྟེ་གཉིས་བྲལ་གྱི་རྩའམ་གཉིས་མེད་ཀྱི་རྩ་དང་།  རྩ་དབུ་མ་ཡང་ཟེར།
༼དུང་དཀར་ཚིག་མཛོད་ཆེན་མོ་༽ལས་བཏུས།
ནིའུ་ཛི་ལེན་ཌི།
ནིའུ་ཛི་ལེན་ཌི་(New Zealand)ནི་རྒྱ་མཚོ་ཆེན་པོའི་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་ཝེ་ལིང་ཐོན་རེད།
གྲུབ་པའི་ཡན་ལག་གཉིས་
1 སྐྱེ་བའི་ཡན་ལག། 2 རྒ་ཤིའི་ཡན་ལག་སྟེ་འགྲོ་བ་ཐ་དད་པའི་སྐྱེ་སོགས་མངོན་པར་གྲུབ་པས་གྲུབ་པའི་ཡན་ལག་ཟེར།
གངས་ཕྲུག་དུས་དེབ།
གངས་ཅན་བོད་ཀྱི་བུ་ཕྲུག
ཨ་བྷི་ཤཱི་ཙ་མུ་
རྒྱ་གར་སྐད་དེ། བོད་སྐད་དུ་བསྒྱུར་ན་མངོན་པར་དབང་བསྐུར་ཞེས་པའི་དོན།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཨ་བ་དྷཱུ་ཏི་པ་
ཇོ་བོ་རྗེ་ཨ་ཏི་ཤའི་བླ་མ་བྱམས་པའི་རྣལ་འབྱོ་པ་ཞེས་གྲགས་པ་དེ་ཡིན། འདིའི་ལོ་རྒྱུས་ཚེ་ཆོག་གླིང་ཡོངས་འཛིན་ཡི་ཤེས་རྒྱལ་མཚན་གྱིས་མཛད་པའི《ལམ་རིམ་བླ་རྒྱུད་པའི་རྣམ་ཐར》ནང་གསལ།
༼དུང་དཀར་ཚིག་མཛོད་ཆེན་མོ་༽ལས་བཏུས།
རྨུ་ཐག་
རྨུ་ཐག་གི་བཤད་སྲོལ།
(དམུ་) བོན་རྣམས་ཀྱི་བཤད་སྲོལ་དུ།  འོད་ཀྱི་རྨུ་ཐག་ཅེས་པ་ནི་གནམ་ནས་མི་ཡུལ་དུ་བྱོན་པའི་རྒྱལ་པོ་ཡིན་ཕྱིན་སྤྱི་གཙུག་ཏུ་ལྷན་སྐྱེས་རང་ཆས་སུ་ཡོད་པའི་འོད་དཀར་པོ་ཐག་པ་བརྐྱང་བ་ལྟ་བུ་ཞིག་ཡོད་ཅིང་།  རྒྱལ་པོ་དེ་འདས་སྐབས་རྨུ་ཐག་དེ་ལ་འཇུས་ནས་ནམ་མཁར་ཡལ་འགྲོ་བའི་དབང་གིས་བོད་ཀྱི་རྒྱལ་པོ་ནི་གནམ་ལྷ་བབས་ཀྱི་རྗེ་བོ་དང་འགྲེང་མགོ་ནག་མི་ཡི་བདག་པོ་ཡིན་ཟེར།  རྒྱ་ཡིག་གི་ལོ་རྒྱུས་སུ་གོང་མ་ལ་གནམ་བསྐོས་གོང་མ་དང་གནམ་སྲས་ཟེར་བའི་ཤོད་ཚུལ་ཡོད་པ་དང་འདྲ་ཡང་།  ཕན་ཚུན་གཅིག་གིས་གཅིག་ལ་དཔེ་བལྟས་པ་དང་ཤུགས་རྐྱེན་ཐེབས་པ་དེ་འདྲ་མིན། །
ཨ་བྷྱ་ཀ་ར་
ཨ་བྷྱ་ནི་ཡོན་ཏན་དང་། ཨ་ཀ་ར་ནི་འབྱུང་གནས་ཀྱི་དོན་ཏེ་ཡོན་ཏན་འབྱུང་གནས་ཞེས་པའོ།  །
༼དུང་དཀར་ཚིག་མཛོད་ཆེན་མོ་༽ལས་བཏུས།
ན་ལེ་ཞམ་
ན་ལེ་ཤམ། ཕོ་རིལ། ཤིང་སྨན་ཞིག་
དཀར་མཛེས་བུ་མོ།
=དཀར་མཛེས་ས་ཁུལ་གྱི་བུ་མོ།=
=གཞས་ཤིག་གི་མིང་།=
དཀར་མཛེས་བུ་མོ།
དཀར་མཛེས་བུ་མོ་མཛེས་མ་ལགས།། མེ་ཏོག་ཤར་འདྲ་རེད། གསུང་སྐད་དེ་འདྲ་སྙན་པ་ལ་ཁུ་ཕྱུག་ཕར་བཞག་རེད། མཁུར་རས་དམར་པོ་དུར་དཀར་སོ།། སྤྱིན་རས་ཁྲ་ཁྲ་ཤིག། དཀར་ས་དཀར་ལ་དམར་ས་དམར།།་ བུ་ངའི་ཡིད་དབང་འཕྲོག།
ཁྱེད་རང་མེད་ན་འགྲོ་ལེ་མེད།། སེམས་ཐག་གོར་མོ་རྡོ།། ང་ལ་ཞལ་འཛོམས་གནང་རོགས་གནང་།། དགེ་བ་ཡོང་ངེ་རེད།།
དཔའ་ངར་དགོས་ན་་ཁྱེད་ལ་ཡོད།། དམར་ཡག་སྟག་དང་འདྲ།། སེམས་ཐག་ཆོད་པོ་ཁྱེད་ལ་ཡོད།། རལ་གྲི་གནམ་གཡུག་འདྲ།། བློ་བརྟན་འགྱུར་མེད་ཁྱེད་ལ་ཡོད།། རྡོ་རྗེ་བྲག་དང་འདྲ།། དམར་པོ་སྲོག་ལ་ཐུག་ཡོད་ཀྱང་། ཁྱེད་ཀྱིས་བློས་མི་གཏོང་།།
ས་ཕྱོགས་གང་དུ་སོང་ནཡང་།། ཁྱེད་རང་ཡིད་ལ་ཤར།། མཚན་མོ་རྨི་ལམ་ནང་དུ་ཡང་།། ཁྱེད་རང་ཡིད་ལ་དྲན།
New Tibetan Song 2014 Karze Girl Trinkhor V HD 1080
མའི་ཀོ་རོ་ནེ་ཤི་ཡ། (རྒྱལ་ཁབ།)
མེ་ཁུ་རི་ནེ་ཞི་ཡ Micronesia
དཀར་མཛེས་བུ་མོ།
གཞས་དེ་འདི་རུ་ཉན་ཆོག https://www.youtube.com/watch?v=7quNJbzn3PE&index=2&list=PL9y5h3wK-1JNqCbP2OGgiG31gJmFaXxcC
མའི་ཀོ་རོ་ནེ་ཤི་ཡ། (རྒྱལ་ཁབ།)
མེ་ཁུ་རི་ནི་ཞི་ཡ་མངའ་སྡེ་མནའ་མཐུན་རྒྱལ་ཁབ Federated States of Micronesia ''' ནི་རྒྱ་མཚོ་ཆེན་པོའི་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་ཁོ་ལོ་ཉི་ཡ་རེད།
ཨཱལ་ཇི་རི་ཡ།
ཞིང་ཆེན་ཞེ་བརྒྱད། (ཨ་རབ་སྐད།:الجزائر,  ⴷⵣⴰⵢⴻⵔ (ber)) ཨར་གེ་རི་ཡ, ཨར་གི་རི་ཡ
ན་ལ་དཱ་
འདམ་བུ་སྤྱིན་ཞེས་པ་སྟེ། ན་ལ་ནི་འདམ་རྩྭ་དང་ད་ནི་སྦྱིན་པའི་སྐད་དོད་ཡིན།
ནའུ་རུ།
ནའུ་རུ་(Nauru)ནི་རྒྱ་མཚོ་ཆེན་པོའི་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་ཡ་རེན​་རེད།
ཨ་མའི་འབྲས་བུ་རིགས་བཞི་
ཕྱི་སྨིན་ནང་མ་སྨིན་པ། ནང་སྨིན་ཕྱི་མ་སྨིན་པ།  ཕྱི་ནང་གཉིས་ཀ་སྨིན་པ།  ཕྱི་ནང་གཉིས་ཀ་མ་སྨིན་པའོ།  །
ཐེ་གེ
རྒྱུ་ཆ།
ཐེ་གེའི་རྒྱུ་ཆ་ནི་ར་ལུག་གི་རྗེ་ངར་དང་རྐང་མགོ་འབྲེལ་མཚམས་ཀྱི་རུས་པ་རྡོག་རྡོག་དེ་ཡིན་པ་དང་། ར་ལུག་མང་སའི་རོང་འབྲོག་གི་ས་ཁུལ་དུ་ཐེ་གེའི་རྒྱུ་ཆ་འཚོལ་སླ་བ་ཡོད།
རིགས།
ཐེ་གེ་ལ་ངོས་མི་འདྲ་བ་དྲུག་ཡོད་པ་དང་ངོས་རེ་རེས་སེམས་ཅན་མི་འདྲ་བ་རེ་རེ་མཚོན་གྱི་ཡོད། ཐེ་གེའི་ཁ་ཡར་འཁོར་ན་ར་ཐེ་ཡིན། ཐེ་གེའི་ཁ་མར་འཁོར་ན་ལུག་ཐེ་ཡིན། ཐེ་གེའི་གཡས་ཀྱི་ཟུར་ངོས་རྟ་ཐེ་ཡིན། ཐེ་གེའི་གཡོན་གྱི་ཟུར་ངོས་མཛོ་ཐེ་ཡིན། ཐེ་གེ་ཟུར་རྣོ་ས་ནས་ཡར་འགྲེང་ནས་བསྡད་ན་སེང་ཐེ་ཟེར། ཐེ་གེའི་ཟུར་མཉམ་ས་ནས་ཡར་ འགྲེང་ནས་བསྡད་ན་རྔ་མོང་ཟེར། མི་ཚང་ཕལ་ཆེར་ལ་ཐེ་གེ་ཉར་སའི་སྒམ་ཆུང་རེ་ཡོད་ལ་ཐེ་གེ་རྣམས་ལ་ཚོན་སྣ་ཚོགས་བྱུགས་ཏེ་སྙིང་རྗེ་བོ་བཟོས་ཡོད།
རྩེད་སྲོལ།
ཐོག་མར་རྩེད་མོ་རྩེ་མཁན་གྱིས་མི་ཚང་མར་ཐེ་གེ་ཆ་སྙོམས་ཀྱིས་བགོ་དགོས། དེ་ནས་མི་རེ་རེས་ཐེ་གེ་རེ་ས་ལ་འཕང་སྟེ་གོ་རིམ་རྩོད་དགོས། སེང་ཐེ་བབས་ན་དང་པོ། རྔ་མོང་གཉིས་པ། རྟ་ཐེ་གསུམ་པ། མཛོ་ཐེ་བཞི་བ།  ལུག་ཐེ་ལྔ་བ། ར་ཐེ་དྲུག་པ་ཐ་མ་བཅས་གོ་རིམ་ལྟར་ཐེ་གེ་ས་ལ་གཏོར་ཏེ་རྩེ་དགོས། རྩེ་ཐེངས་རེ་ལ། མི་རེ་རེའི་ལག་ནས་ཐེ་གེ་རེ་རེ་རྩེ་ཆོག་ལ། གཉིས་རེ་དང་གསུམ་རེ། ཡང་ན་ལྔ་རེ་དང་བཅུ་རེ་སོགས་བསྡུས་ཏེ་རྩེ་ཆོག་པ་ཡིན། ཐེ་གེ་ཕྱུགས་ཟོག་ཡིན་ཁུལ་གྱིས་རི་ལ་བཀྲམ་ཟེར་ཞིང་རྩེད་མཁན་ཕྱུགས་རྫི་ཡིན་ཁུལ་གྱིས་ལྷས་ལ་བསྡུ་ཟེར་སྲོལ་ཡོད།རྩེད་མོ་འགོ་འཛུགས་མཁན་གྱིས་རྩེ་ཐེངས་གཅིག་གིི་ཐེ་གེ་ཡོངས་རྫོགས་ལག་ཏུ་བཟུང་སྟེ་ཤུགས་ཀྱིས་འབའ་འབུར་མེད་པའི་ས་ཁོད་སྙོམ་སའི་རྩེད་ར་ལ་གཏོར་དགོས། དེ་ནས་རིགས་མཐུན་ཐེ་གེ་རྣམས་བཙལ་ནས་མཐེབ་རྡོག་གིས་གཞུས་ཏེ་རྩེ་བ་ཡིན། ར་ཐེ་དང་ར་ཐེ་དང་། ལུག་ཐེ་དང་ལུག་ཐེ། མཛོ་ཐེ་དང་མཛོ་ཐེ། རྟ་ཐེ་དང་རྟ་ཐེ་མཉམ་དུ་བཞག་སྟེ་རྩེ་དགོས།  སྤྱིར་ར་ཐེ་དང་ལུག་ཐེ་མང་བོ་འབབ་པ་དང་། མཛོ་ཐེ་དང་རྟ་ཐེ་དེ་ལས་ཉུང་བ་འབབ། རྔ་མོང་དང་སེང་ཐེ་འབབ་རྒྱུ་ཤིན་ཏུ་ཉུང་། སེང་གེ་རི་དྭགས་ཀྱི་རྒྱལ་བོ་ཡིན་ཟེར་བ་དང་རྔ་མོང་མཐོང་དཀོན་པའི་སྲོག་ཆགས་ཡིན་ཟེར། དེ་གཉིས་གང་རུང་བབས་ཚེ་རྩེ་མཁན་ཚང་མས་ལག་གང་སྔ་བརྩད་དེ་འཕྲོག་རེས་བྱེད་པ་ཡིན། ཐེ་གེ་རྩེ་མཁན་ལ་ཕོ་མོ་དབྱེ་བ་མེད་པར་ཕ་མ་དང་བྱིས་པ།ཕུ་ནུ་མིང་སྲིང་སྤུན་མཆེད་སུ་ཡིན།མི་གྲངས་གཉིས་དང་གཉིས་ཀྱི་ཡན་འཛོམས་ཚེ་རྩེ་ཆོག
སྒྲིག་ལམ།
རྩེད་མོ་འདིར་སྒྲིག་ལམ་ཁ་ཤས་ཡོད་པ་ནི། ཐེ་གེ་རྩེད་རར་བཀྲམ་དུས་གཅིག་ལ་གཅིག་འབྱར་བསྡད་ཡོད་ན་རྩེད་སྐལ་ཤོར་བ་ཡིན། གཅིག་ཐོག་ལ་གཅིག་བརྩེགས་ཡོད་ན་རྩེད་སྐལ་ཤོར་བ་ཡིན། ཐེ་གེར་མཐེབ་རྡོག་གཞུ་བའི་སྐབས་སུ་ཐེ་གེ་གཞན་ལ་ཐུག་པ་དང་རེག་པ་ཡིན་ན་རྩེད་སྐལ་ཤོར་བ་ཡིན། དམིགས་འབེན་ལ་ཏག་ཏག་མ་འཁེལ་ན་རྩེད་སྐལ་ཤོར་པ་ཡིན། མཐར་ཐེ་གེ་བསྡུས་པའི་མང་ཉུང་བསྡུར་ཏེ་རྒྱལ་ཁ་འཐོབ་མཁན་གྱིས་ཕམ་ཁ་ཉོ་མཁན་གྱི་ཐོད་དཀྱིལ་དུ་རང་སྐལ་ལས་ཐེ་གེ་ལྷག་མ་བསྡུས་པའི་ཁ་གྲངས་ལྟར་མཐེབ་རྡོག་གི་གཞུ་བ་དང་རྩེད་ཐེངས་དེ་མཇུག་རྫོགས་པ་ཡིན།
ཡོངས་འཛིན་ནས་དྲངས་པ།
འབྲོག་ཕྱོགས་ལ་ཆ་མཚོན་ན་ལུག་མང་པོ་བཤས་རྐྱེན་བྱིས་པ་ཁ་ཤས་ལ་ཐེ་གེ་རྩེད་ཆས་བརྒྱ་ཕྲག་དུ་མ་ཡོད། ཐེ་གེའི་ཕྱི་ཡི་རི་མོ་ལ། བོད་མི་རིགས་ཀྱིས་རང་གི་འདོད་མོས་ཇི་བཞིན་རང་བྱུང་ཁོར་ཡུག་སྟེང་རང་ལ་འབྲེལ་བ་དམ་ཟབ་ཡོད་པའི་བོད་རང་ནས་བྱུང་ཞིང་འབྲེལ་བ་ཡོད་པའི་སྲོག་ཆགས་འགའ་ལས་གྲུབ་འདུག བོད་མི་རིགས་འདི་གདོད་མ་ནས་གངས་རི་ལ་དུངས་ཤིང་། གངས་སེང་ལ་དགའ་བའི་མི་རིགས་ཤིག་ཡིན་ཕྱིན་ཐེ་གེ་ཡི་མགོ་སེང་གེ་ཡི་མཚོན་རྟགས་སུ་གྲུབ་ཅིང་ཨང་གྲངས་ལ་བཀུག་ཚེ་བརྒྱ་ཐམ་པ་ཡིན། ཐེ་གེ་ཡི་མཇུག་ནི་ལོ་ངོ་སྟོང་ཕྲག་དུ་མར་ང་ཚོ་བོད་པ་དང་མཉམ་དུ་གྲང་ངར་རྐུན་ཇག་སོགས་ལ། ལུས་སྲོག་དམར་པོ་འབེན་དུ་འཇོག་མཁན་འབྲོག་པའི་ལ་ཁྱི་ཞེས་པ་དེ་ཡིན། ཨང་གྲངས་ལྔ་བཅུ་ཡིན། ཐེ་གེ་ཡི་ངོས་གཅིག་འགྲོས་གློག་ལྟར་མྱུར་བའི་ཅང་ཤེས་ཏེ། རྟ་མཆོག་རིན་པོ་ཆེ་ཡིན་ཞིང་། དེ་ནི་བཀྲ་ཤིས་པ་དང་བདེ་སྐྱིད་ཕུན་སུམ་ཚོགས་པ། བཀྲ་ཤིས་གཡང་ཀུན་འཁྱིལ་བའི་མཚོན་རྟགས་སུ་གྲུབ་བོ།། ཨང་གྲངས་སུམ་ཅུ་ཐམ་པ་ཡིན། ཐེ་གེའི་ངོས་གཉིས་པ་ནི་གངས་ཅན་བོད་ཀྱི་ནོར་བུ་སྟེ། རྒྱབ་རྩིད་པ་བླངས་ཏེ་མགོ་སྦྲ་བཟོས། ཞོ་འོ་མ་བླངས་ནས་ལྟོགས་སྐོམ་སེལ་མཁན་ནོག་གནག་ཡིན་ལ། ཨང་གྲངས་ཉི་ཤུ་ཐམ་པ་ཡིན། ཐེ་གེའི་སྟེང་ཕྱོགས་ཕྱིར་འབུར་བ་དེ་ནི་གཡང་དཀར་ལུག་སྟེ། རྒྱབ་པགས་པ་བཤུས་ནས་གྱོན་པ་བཟོས། ལུས་ཤ་ཁྲག་ཟོས་ཏེ་ལྟོགས་སྐོམ་སེལ། ཨང་གྲངས་བཅུ་བ་ཡིན། ཐེ་གེའི་འོག་རྐོ་ལ་ལྷུང་བ་དེ་ནི་ར་མ་ཡིན་ཏེ། ཨ་གྲངས་ལྔ་བ་ཡིན་ནོ།།
བྱིས་པ་མང་བོ་ཕྱོགས་གཅིག་ཏུ་འདུས་ནས་ཐེ་གེ་མང་བོ་སར་འཕངས་པ་ན་ཆེས་མཐོ་བ་སེང་གེ་དང་ཁྱི་གཉིས་ཡིན་ཞིང་། ཐད་ཀར་བླངས་ཏེ་ཨང་གྲངས་བརྒྱའམ་ལྔ་བཅུར་བརྩིས་ན་ཆོག དེ་ལས་གཞན་པ་རྣམས་རྟ་རྟ་ལ་ཐོད་གཏུག་པ། གཡག་གཡག་ལ་ཐོད་གཏུག་པ་བཅས་བྱེད་དགོས། ཐོད་གཏུག་ཅེས་པ་ནི་མཐེབ་རིས་ཀྱིས་བརྒྱབ་པ་ལ་གོ་དགོས། དེ་ལའང་སྒྲིག་ཁྲིམས་ནན་མོ་ཡོད་དེ། དེ་འདྲའི་ཐེ་གེ་མང་བོ་ཞིག་གཅིག་གཅིག་འཕྲད་པའམ་ཁེན་མི་ཆོག འཕྲད་པའམ་ཁེན་ཚེ་ཚང་མ་རུལ་སོང་ཞེས་མི་བརྩི་བ་ཡིན། གལ་ཏེ་དཔེར་ན། རྟས་རྟ་ལ་ཐོད་གཏུག་སྐབས་སྟབས་མ་ལེགས་པར་ར་མ་དང་འཕྲད་དེ་སྒུལ་ཚེ་ཡང་མི་བརྩི་བ་ཡིན་ནོ།། གཞན་ཡང་ཐེ་གེ་གཅིག་ཀྱང་རྩེ་ཆོག་སྟེ། དཔེར་ན། ངའི་བསོད་ནམས་ནང་ལ་ཅི་ཞིག་འབབ་གི། ངའི་སྒོ་ཕྱུགས་གཙོ་བོ་གང་རེད། ངའི་ཞོན་རྟ་ཅི་ཞིག་རེད་ལྟ་བུ་སོགས་ཀྱི་རྩེད་མོ་མང་བོ་ཞིག་མཆིས། གང་ལྟར་འབྲོག་ཁུལ་དུ་ཐེ་གེ་རྩེ་བའི་རོལ་རྩེད་འདི་ཆེས་ཆེར་དར་བ་དང་། རྩེ་བའི་སྐབས་སུ་ཐེ་གེ་རེ་རེར་མ་ཎི་ཚར་གཅིག་འདོན་པ་དང་། དེའི་སྟེང་དུ་ཕུ་བཏབ་སྟེ་ལུས་ཤ་ཁྲག་ཟོས་པ་ལ་འགྱོད་བཤགས་བྱེད་པའི་ལུགས་སྲོལ་ཞིག་ཀྱང་རང་ཤུགས་སུ་ཆགས་ཡོད་དོ།།
བྱམས་པ་གླིང་སྐོར་
བྱམས་པ་གླིང་སྐོར་ནི་བོད་ཀྱི་དགོན་པ་སོ་སོས་ལོ་རེ་བཞིན་སྤེལ་གྱིན་པའི་ཆོས་ལུགས་ཀྱི་མཛད་སྒོ་གཟབ་རྒྱས་ཅན་ཞིག་ཡིན།
བྱམས་པ་གླིང་སྐོར།
བྱམས་པ་གླིང་སྐོར་དེ་ཚོགས་པའི་དུས་ནི་བོད་ཁམས་ཡོངས་ལ་གཅིག་གྱུར་གྱི་ངེས་གཏན་ཞིག་མེད་ཀྱང་ཕལ་ཆེར་རྒྱ་ལོའི་སྨོན་ལམ་ནང་དུ་བཀོད་སྒྲིག་བྱས་ཡོད། ཡིན་ན་ཡང་དགའ་ལྡན་དགོན་པ་དང་ལྷ་སའི་ཇོ་ཁང་ལ་མཚོན་ན། ཧོར་ཟླ་དང་བོའི་ཚེས་ཉེར་ལྔ་ཉིན་བྱམས་པ་གླིང་སྐོར་བྱེད་པ་རེད། ཉིན་དེའི་ཉི་ཤར་གྱི་རྩེ་མོར་ལྷ་ལྡན་འཕྲུལ་སྣང་གཙུག་ལག་ཁང་གི་མཆོད་ཁང་ལྷོ་མའི་རྟེན་གཙོ་རྗེ་བཙུན་བྱམས་མགོན་གྱི་སྐུ་བརྙན་བྱོན་ལེགས་པ་དེ་ཤིང་རྟ་འཁོར་ལོའི་ནང་དུ་བཞུགས་སུ་གསོལ་ནས་དབུ་ཐོག་ཏུ་གདུགས་སེར་བོ་བསྐོར་ཅིང་། གཡས་གཡོན་ལ་རྒྱལ་མཚན་སོགས་ཀྱིས་བརྒྱན་ཏེ་དགེ་འདུན་འདུས་པའི་ཚོགས་ཀྱིས་སྙན་འཇེབས་ཡིད་དབང་འགུག་པའི་དུང་དང་རྒྱ་གླིང་འབུད་པའི་དབྱངས་སྙན་གྱི་ཁྲོད་ཕེབས་པ་དང་། གྲྭ་བཙུན་ཚང་མས་སེར་ཕྲེང་བསྒྲིགས་ཤིང་མང་ཚོགས་རྣམས་ཀྱིས་འཚང་ཁ་ཤིག་ཤིག་ངང་མཆོད་མཇལ་བྱེད་པ་རེད། དེ་ནི་མ་འོངས་ཚེ་ལོ་བཅུ་བའི་བསྟན་པ་འཆར་བ་ཟློག་ཐབས་སུ་རྗེ་མཉམ་མེད་ཙོང་ཁ་པ་ཆེན་པོས་སྲོལ་བཏོད་པ་ཞིག་རེད།
ནང་བའི་བཤད་ལུགས།
ན་རོས་ཏེ་ལོ་བཙལ་བའི་ཚེ་དཀའ་བ་བཅུ་གཉིས་སྤྱད་པ་
དང་པོ་མཁར་གྱི་རྩེ་ནས་མཆོངས།། གཉིས་པ་མཁལ་ཁུང་ཐུར་མ་བརྒྱབ།། གསུམ་པ་མེ་དཔུང་ནང་དུ་མཆོངས།། བཞི་པ་མི་གཙང་འདམ་རྫབ་ཟོས།། ལྔ་པ་འབྲས་ཆན་སྟོན་མོ་བརྐུས།། དྲུག་པ་རྒྱལ་པོའི་བག་མ་འཕྲོག། བདུན་པ་བློན་པོའི་ཆུང་མ་བརྐུས།། བརྒྱད་པ་རང་གི་ཆུང་མ་བླངས།། དགུ་པ་རྡོ་རྗེ་ཐོ་བས་བརྡུང་།། བཅུ་པ་ཆུང་མ་རྗེ་ལ་ཕུལ།། བཅུ་གཅིག་པད་འདམ་ཟམ་པ་བྱས།། བཅུ་གཉིས་ཐང་ཆེན་མཎྡལ་ཕུལ།། བླ་མ་ཏེ་ལོ་ཤེར་བཟང་དྲུང་།། ན་རོས་དཀའ་བ་བཅུ་གཉིས་སྤྱད་དོ།།
གྲྭ་བཞི་དགོན
མཚན་རྒྱས་པར་གྲྭ་བཞི་བརྟེན་བཞུགས་ཆོས་འཁོར་གླིང་ཞེས་ཞུ། སེ་ར་དགོན་ནས་གཡོན་ངོས་སུ་སྤྱི་ལེ་གསུམ་ཙམ་མར་ཡོང་ན་དགོན་དེར་སླེབས། ཐོག་མར་གནས་དེར་བཀའ་བརྒྱུད་པའི་དགོན་གནས་ཤིག་ཡོད་སྐད་ལ་རྒྱལ་བ་ལྔ་པའི་དུས་དགེ་དགོན་དུ་འགྱུར། དེནས་རྒྱལ་བ་ཡབ་སྲས་ཀྱི་བརྟེན་བཞུགས་དགོན་དུ་འགྱུར་བས་“བརྟན་བཞུགས་ཆོས་འཁོར་གླིང་”ཞེས་པའང་རྒྱལ་བ་ལྔ་པས་བཏགས་གནང་བ་ཡིན་ཟེར། དེ་རྗེས་ཀེའུ་ཚང་འཇམ་དབྱངས་སྨོན་ལམ་དུས་རྒྱ་སྐྱེད་གནང་བ་དང་། ཐོག་མར་གྲྭ་གྲངས་བཞི་ལས་མེད་སྟབས་གྲྭ་བཞི་ཞེས་པ་དེ་ལྟར་དང་དེ་རྗེས་དགེ་འདུན་ཉེར་ལྔ་བར་འཕར། སྔོན་འདུ་ཁང་ཀ་བ་༡༢ཀྱི་དབུས་སུ་འཇིམ་གྱི་རྒྱལ་བ་ལྔ་པའི་སྐུ་བརྙན་རྒྱབ་ཏུ་མཚན་བྱང་འཁོད་པ། པང་ཁེབས་སྟེང་མུ་ཏིག་གི་འབྲུག་རིས་ཡོད་པ་ཞིག་དང་། ཚེ་ལྷ་རྣམ་གསུམ། རྗེ་ཡབ་སྲས་གསུམ། གནས་བཅུ་མདའ་ཚད་ཙམ། ཀེའུ་ཚང་འཇམ་དབྱངས་སྨོན་ལམ་གྱི་འདྲ་སྐུ། སྤྱན་རས་གཟིགས་ཕྱག་སྟོང་སྤྱན་སྟོང་། རྒྱའི་དམག་དཔོན་ཁག་གིེས་རྒྱ་ཡིག་གི་མིང་བྱང་། སྲུང་མ་ལྕམ་སྲིང་། རིག་པའི་ལྷ་མོ། སྲོག་བདག བཀའ་འགྱུར་དཔར་མ་དང་། བསྟན་འགྱུར་གསེར་རིས། ཡང་ཐོག་ཏུ་ཀེའུ་ཚང་རིན་པོ་ཆེའི་གཟིམས་ཆུང་། དེའི་སྟེང་གསེར་ཟངས་ཀྱི་རྒྱ་ཕིབས་དང་རྒྱལ་མཚན་གཉིས་བཅས་ཡོད། ཤར་དུ་ལྷ་མོ་ཁང་ནང་གེ་སར་རམ་ཀྲེ་རིས་རྒྱལ་པོ་ཞེས་གོང་མའི་ཕུལ་བྱུང་གི་བློན་པོའི་སྐུ་བརྙན་རེད་ཅེས་ཟེར་བ་གཉིས་ཡོད་པས་དེའི་མདུནེས་པའི་མོ་འདེབས་སྲོལ་ཡོད། མོ་ཡིག་ནི་རྒྱ་ཡིག་ཡིན། དེ་རྗེས་རྒྱལ་བ་ཐུབ་བསྟན་རྒྱ་མཚོའི་དུས་ལྷ་མོ་ཁང་རྒྱ་སྐྱེད་གནང་། ཀེའུ་ཚང་སྐུ་ཐོག་གཉིས་པ་འཇམ་དབྱངས་སྨོན་ལམ་རྒྱ་ནག་གོང་མས་གདན་དྲངས་རྗེས་ཡར་ཕེབས་སྐབས་རྒྱ་ཡི་ལྷ་མོ་ཞིག་ཆིབས་ཞབས་སུ་འབྲངས་པས་ད་ལྟའི་གྲྭ་བཞིར་ཕེབས་སྐབས་ད་ཁྱོད་གནས་དེར་སྡོད། འདི་ནས་འོང་ས་མེད་ཅེས་གསུངས་པ་ད་ལྟའི་གྲྭ་བཞི་ལྷ་མོ་ཡིན། ཁྲའུ་ཆའན་བོད་ཡིག་ཏུ་བསྒྱུར། གཞིས་བདག་ཅེས་པ་ནི། ལྷ་ཁང་འོག་སྟེ་ཡ་མོན་དམག་སྒར་ནས་གདན་དྲངས་[page 72] པ་ཡིན། ད་ལྟ་འདུ་ཁང་རྙིང་པ་ཉམས་གསོ་གནང་བ་དང་། འདུ་ཁང་གསར་པ་གསར་བཞེངས་གནང་བའི་ནང་སྔོན་གྱི་སྐུ་བརྙན་ཁག་གི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད། སྔོན་དགོན་དེའི་གཤམ་དུ་གྲྭ་བཞི་ཡ་མོན་ལྷ་ཁང་དང་། རྒྱབ་ཏུ་གྲྭ་བཞི་དམག་སྒར། དེའི་ཤར་དུ་གྲྭ་བཞི་དངུལ་པར་ཁང་སོགས་ཀྱི་གནས་ཡུལ་ཡིན།
མར་ཤལ་གླིང་ཕྲན་རྒྱལ་ཁབ།
མར་ཤལ་གླིང་ཕྲན་རྒྱལ་ཁབ་(Marshall Islands)ནི་རྒྱ་མཚོ་ཆེན་པོའི་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་མ་ཇུ་རོ་རེད།
འགལ་བ་གཉིས་
1 འགལ་བ་ལ་ལྡོག་པའི་སྒོ་ནས་དབྱེ་ན། (1) ཕན་ཚུན་སྤངས་འགལ། (2) ལྷན་ཅིག་མི་གནས་འགལ། 2 འགལ་བའི་ཚུལ་གྱིས་དབྱེ་ན། (1) དངོས་འགལ། (2) བརྒྱུན་འགལ།
ཨ་ཙ་ར་དཀར་ནག་ཁྲ་གསུམ་
ཨ་ཙ་ར་དཀར་པོ་ཇོ་བོ་རྗེ། ཨ་ཙ་ར་ནག་པོ་ཕ་དམ་པ།  ཨ་ཙ་ར་ཁྲ་བོ་པདྨ་འབྱུང་གནས་སོ།  །
༼དུང་དཀར་ཚིག་མཛོད་ཆེན་མོ་༽ལས་བཏུས།
ཨ་མ་ཚེ་རིང་
(ཨ་མ་སེ་རིལ) ཨ་མ་ཚེ་རིང་ནི་སྤྱི་ལོའི་དུས་རབས་ཉི་ཤུ་པའི་འགོར་མལ་གྲོ་གུང་དཀར་རྫོང་ཁོངས་འབྲི་གུང་ཁུལ་དུ་ཞིང་པའི་ཁྱིམ་ཚང་ཞིག་ཏུ་བཙས་ཤིང་། འབྲི་གུང་གི་ལྷ་མོ་བའི་ནང་ཞུགས་ནས་ལྷ་མོ་འཁྲབ།  དེ་རྗེས་སྐྱོར་མོ་ལུང་གི་ལྷ་མོ་བའི་སྐྱིད་སྡུག་ལ་བཅུག་པ་དང་།  ཁོང་གིས་ལྷ་མོའི་འཁྲབ་རྩལ་ལེགས་པར་སྦྱངས་ནས་ཕོ་འཁྲབ་མོ་འཁྲབ་ཚང་མ་ཤེས་པ་མ་ཟད།  སྐད་གདངས་སྙན་ལ་མགྲིན་ཁུག་ཡག་པ་སོགས་ཡོད་སྟབས་ཕོ་མོའི་འཁྲབ་སྟོན་གང་ཡང་བྱེད་ལ་རྒྱ་ལུའི་འགན་ཡང་འཁུར་བ་རེད།  རབ་བྱུང་བཅུ་དྲུག་པའི་ས་ཕག(༡༩༥༩)ལོར་སྐྱོར་མོ་ལུང་ལྷ་མོ་ཚོགས་པ་དེ་བོད་ལྗོངས་ལྷ་མོ་ཚོགས་པར་བསྒྱུར་བ་ནས་སྔ་རྗེས་སུ་ཨ་མ་ཚེ་རིང་གིས་ཚོགས་གཙོ་གཞོན་པ་དང་།  ཚོགས་གཙོའི་འགན་འཁུར་ཏེ་བོད་ཀྱི་ལྷ་མོར་བཅོས་སྒྲིག་བྱེད་པའི་ནང་ཞུགས་པ།  ལྗོངས་སྲིད་གྲོས་ཀྱི་ཨུ་ཡོན་སོགས་བྱས་ཤིང་།  ཆུ་ཕག(༡༩༨༣)ལོར་སྐུ་འདས།
༼དུང་དཀར་ཚིག་མཛོད་ཆེན་མོ་༽ལས་བཏུས།
མ་ཇུ་རོ།
མ་ཇུ་རོ་(Majuro)ནི་མར་ཤལ་གླིང་ཕྲན་རྒྱལ་ཁབ་ཡི་རྒྱལ་ས་རེད།
ཨ་མེས་ཀུན་དགའ་བསོད་ནམས་གྲགས་པ་རྒྱལ་མཚན་
དཔལ་ས་སྐྱ་དགོན་གྱི་ཁྲི་པ་ཉེར་དྲུག་པ་འདི་ཉིད་རབ་བྱུང་དགུ་པའི་མེ་བྱ(༡༥༣༧)ལོར་ཡབ་སྔགས་འཆང་གྲགས་པ་བློ་གྲོས་རྒྱལ་མཚན་དང་། ཡུམ་ལྕང་མོ་སྲས་བསོད་ནམས་རྒྱལ་མོ་གཉིས་ཀྱི་སྲས་སུ་ས་སྐྱའི་ལྷ་ཁང་ཆེན་མོ་ཕུན་ཚོགས་གླིང་གི་བླ་བྲང་དུ་སྐུ་བལྟམས།  གཞོན་ནུ་ནས་དགེ་བསྙེན་དང་དགེ་ཚུལ་གྱི་སྡོམ་པ་བཞེས།  དེ་ནས་ཡོངས་རྫོགས་དགེ་བསྙེན་རྡོ་རྗེ་འཛིན་པའི་བརྟུལ་ཞུགས་ལ་གནས་པར་མཛད།  དགུང་གྲངས་ཉི་ཤུ་རྩ་བཞི་བཞེས་པ་རབ་བྱུང་དགུ་པའི་ལྕགས་སྤྲེལ(༡༥༦༠)ལོར་ས་སྐྱ་དགོན་གྱི་གདན་ཁྲིར་ཕེབས།  དགུང་གྲངས་སོ་གསུམ་བཞེས་པ་རབ་བྱུང་བཅུ་པའི་ས་སྦྲུལ(༡༥༦༩)ལོར་《འཛམ་གླིང་བྱང་ཕྱོགས་ཀྱི་ཐུབ་པའི་རྒྱལ་ཚབ་ཆེན་པོ་དཔལ་ལྡན་ས་སྐྱ་པའི་གདུང་རབས་རིན་པོ་ཆེ་ཇི་ལྟར་བྱོན་པའི་ཚུལ་གྱི་རྣམ་པར་ཐར་པ་ངོ་མཚར་རིན་པོ་ཆེའི་བང་མཛོད་དགོས་འདོད་ཀུན་འབྱུང》ཞེས་བྱ་བ་ལྗགས་རྩོམ་མཛད་པ་སོགས་ལུགས་གཉིས་ཀྱི་མཛད་འཕྲིན་ལེགས་པར་སྤེལ།  འདས་ལོ་མི་གསལ།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཨ་ཌི་སི་ཨ་བ་བ།
ཨ་ཌི་སི་ཨ་བ་བ་(Addis Ababa)ནི་ཨི་ཐི་ཨོ་པི་ཡ་ཡི་རྒྱལ་ས་རེད།
འགལ་བའི་གཏན་ཚིག་གཉིས་
1 འགལ་བའི་གཏན་ཚིགས་ལ་བསྒྲུབ་བྱའི་ཆོས་ཀྱིས་དབྱེ་ན། (1) དགག་རྟགས་ཕྱིན་ཅི་ལོག་པ། (2) སྒྲུབ་རྟགས་ཕྱིན་ཅི་ལོག་པ། 2 ཕྱོགས་ཆོས་ལ་གཏན་ཚིགས་དགུའི་གྲས་ཀྱི་འགལ་རྟགས་གཉིས་ཏེ། (1) མཐུན་ཕྱོགས་ལ་གཏན་མེད་མི་མཐུན་ཕྱོགས་ལ་ཁྱབ་བྱེད་དུ་འཇུག་པ། (2) མཐུན་ཕྱོགས་ལ་གཏན་མེད་དང་མི་མཐུན་ཕྱོགས་ལ་རྣམ་གཉིས་འཇུག་པའི་རྟགས་བཅས།
དགེ་སློང་གི་བྱ་བ་གཉིས་
1 བསམ་གཏན། 2 འདོན་པ།
སྤྲོས་པ་བཅད།
ཆོས་ཀྱི་བྱ་བ་ཁོ་ན་མ་གཏོགས་བྱ་བ་གཞན་དག་མཚམས་འཇོག་བྱས་པ། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
རྒྱལ་སྲས་ཀྱི་མཚན་གསོལ་མཛད་སྒ྄ོ་
ཡབ་རྒྱལ་པོ་ཟས་གཙང་མ་ལ་དགུང་ལོ་བགྲེས་པའི་མཆོད་གནས་སློབ་དཔོན་ཞིག་ཡོད་ཅིང་། ཁོང་ནི་ཧ་ཅང་གི་མཁྱེན་དཔྱོད་དང་ལྡན་པ་ཞིག་ཡིན་སྟབས་ཡུལ་མི་ཀུན་གྱིས་ཁོང་ལ་དྲང་སྲོང་ཆེན་པོ་ཞེས་ཞུ་བཞིན་ཡོད། ཁོང་གི་མཚན་དངོས་གནས་ལ་ཀ་ལ་དེ་ཝ་ལ (KALADEVALA) ཞེས་ཞུ་གི་ཡོད་ན་ཡང་། དུས་རྒྱུན་ཡུལ་མི་ཚང་མས་ཁོང་ལ་དྲང་སྲོང་ཆེན་པོ་ཉོན་མོངས་མེད (ASITA) ཅེས་འབོད་ཀྱི་ཡོད། དྲང་སྲོང་ཉོན་མོངས་མེད་ནི་དབེན་པའི་ནགས་ཀློང་ཁྲོད་དུ་བཞུགས་ཀྱིན་ཡོད་ན་ཡང་། ཁོང་གིས་ཡབ་རྒྱལ་པོ་ཟས་གཙང་མ་ལ་སྲས་ཤིག་འཁྲུངས་པའི་གཏམ་བཟང་དེ་ཐོས་པས་ཧ་ཅང་གི་དགའ་སྤྲོ་སྐྱེས། གང་ཡིན་ཞེ་ན། ཡབ་རྒྱལ་པོ་ཟས་གཙང་མ་ལ་མཚོན་ན་དེ་ནི་ཐོག་དང་པོར་འཁྲུངས་པའི་སྲས་ཡིན་པའི་རྒྱུ་མཚན་གྱིས་སོ། །དེའི་ཕྱི་ཉིན་དྲང་སྲོང་ཉོན་མོངས་མེད་ཡབ་རྒྱལ་པོ་ཟས་གཙང་མའི་སྲས་ལ་གཟིགས་པར་ཕེབས་པས། ཡབ་རྒྱལ་པོ་རང་ཉིད་ཀྱི་སློབ་དཔོན་སླར་ཡང་མཇལ་བར་དགའ་སྤྲོ་ཚད་མེད་སྐྱེས་ཏེ་ཁོང་ཕོ་བྲང་དུ་གདན་འདྲེན་ཞུས། དྲང་སྲོང་ཆེན་པོ་བཞུགས་ཁྲིར་འཁོད་རྗེས། ཡབ་ཟས་གཙང་མས་རང་གི་སྲས་དྲང་སྲོང་ཆེན་པོའི་མདུན་དུ་ཁྱེར་ནས་ཁོང་ལ་སྤྱན་འབུལ་དང་སྦྲགས་ཞུ་དོན། ཀྱེ་བླ་མ་རིན་པོ་ཆེ། ཁ་སང་སྐྱེས་པའི་ངའི་བུ་འདི་རེད། དེས་ན་བུ་ཆུང་འདི་ཡི་མ་འོངས་པའི་མདུན་ལམ་སྐོར་ལ་ལེགས་ཉེས་ཀྱི་ལུང་བསྟན་ཞིག་གནང་རྒྱུའི་བཀའ་དྲིན་མི་ཆུང་བ་ཞུ་ཞེས་པ་དང་ཆབས་ཅིགཡབ་རྒྱལ་པོས་ཁོང་གི་སྲས་མ་འབྱར་དེ་ལ་བརྟག་ཞིབ་མཐིལ་ཕྱིན་ཡོང་ཆེད། དྲང་སྲོང་ཆེན་པོའི་མདུན་དུ་ཡར་བཀྱགས་ནས་སྤྱན་འབུལ་ཞུས། དེ་ཙ་ན་ཆེས་ཡ་མཚར་བའི་གནས་ཚུལ་ཞིག་བྱུང་བ་ནི། རྒྱལ་སྲས་ཀྱིས་རང་གི་ཞབས་གཉིས་དྲང་སྲོང་ཉོན་མོངས་མེད་ཀྱི་དབུ་ཐོག་ཏུ་བཞག་པ་དེའོ། ། དེ་ནས་དྲང་སྲོང་ཆེན་པོས་རྒྱལ་སྲས་ཀྱི་ཞབས་གཉིས་ཚུར་བླངས་ཏེ་ཞིབ་ཅིང་ཕྲ་བའི་སྒོ་ནས་མཚན་བརྟག་ཞུས་པ་ན། ཁོང་གིས་རྒྱལ་སྲས་ཀྱི་ཞབས་མཐིལ་དུ་གསལ་བའི་རྟགས་དང་མཚན་མ་རྣམས་གཟིགས་པས། མགྱོགས་མྱུར་ངང་བཞུགས་ཁྲི་ལས་ཡར་བཞེངས་ཏེ་ན་རེ། རྒྱལ་སྲས་འདི་ནི་རིང་པོར་མི་ཐོགས་པར་འཇིག་རྟེན་འདིའི་ཐོག་ཆེས་རྨད་དུ་བྱུང་ཞིང་གོང་ན་མེད་པའི་སློབ་དཔོན་ཞིག་ཏུ་འགྱུར་བར་ངེས་སོ། །ཞེས་སྤྲོ་སྣང་དང་དགའ་སྤོབས་ཀྱི་ངང་སོར་བཅུའི་ཐལ་མོ་སྙིང་གར་ཟུམ་སྟེ་རྒྱལ་སྲས་ལ་གུས་བཀུར་ཚད་མེད་ཞུས། ཡབ་རྒྱལ་པོས་གནས་ཚུལ་དེ་མཐོང་བས་ཁོང་གིས་ཀྱང་དྲང་སྲོང་དང་གཅིག་མཚུངས་ཀྱིས་རང་གི་སྲས་ལ་གུས་ཕྱག་ཞུས། དེ་ནི་ཡབ་རྒྱལ་པོས་རང་གི་སྲས་ལ་ཕུལ་བའི་ཐོག་མའི་གུས་ཕྱག་དེ་རེད། གང་ལྟར་དྲང་སྲོང་ཆེན་པོའི་མ་འོངས་སྔོན་གཟིགས་ཀྱི་ལུང་བསྟན་དེ་ཡིས་རྒྱལ་ཕྲན་དེའི་མི་ཚོགས་ཐམས་ཅད་དགའ་བདེའི་དཔལ་གྱིས་ཁེངས་བར་བྱས་སོ། ། རྒྱལ་སྲས་སྐུ་འཁྲུངས་ནས་ཉིན་ལྔ་པ་དེ་ལ། ཡབ་རྒྱལ་པོ་ཟས་གཙང་མས་རང་གི་སྲས་ལ་མིང་དོན་མཚུངས་པའི་མཚན་ཞིག་ཐོག་ཆེད་མཚན་གསོལ་མཛད་སྒོ་ཞིག་གྲ་སྒྲིག་གནང་སྟེ། མཛད་སྒོ་དེའི་ཐོག་གྲོས་འགོ་འདོན་པའི་ཕྱིར་མཁྱེན་རྒྱ་ཆེ་བའི་དྲང་སྲོང་ལྔ་གདན་འདྲེན་ཞུས། ཁོང་རྣམ་པས་རྒྱལ་སྲས་ཀྱི་འཁྲུངས་རྟགས་སོགས་རྟགས་དང་མཚན་མ་རྣམས་ལ་ཞིབ་ཅིང་ཕྲ་བའི་བརྟག་ཞིབ་ཞུས་ཏེ་སྨྲས་པ། གལ་སྲིད་རྒྱལ་སྲས་འདིས་ཆབ་སྲིད་ཀྱི་ཐུགས་འགན་བདག་གིར་བཞེས་ན་རྒྱལ་པོ་ལས་ཀྱང་རྒྱལ་པོར་འགྱུར་བར་ངེས་ལ། དེ་མིན་རབ་ཏུ་བྱུང་སྟེ་ཆོས་སྒོར་ཞུགས་ན་བླ་ན་མེད་པ་ཡང་དག་པར་རྫོགས་པའི་སངས་རྒྱས་སུ་འགྱུར་བར་ངེས་སོ། །ཞེས་མཐའ་སྡོམ་ཞུས། འོན་ཀྱང་དྲང་སྲོང་རྣམས་ཀྱི་ཁྲོད་ནས་དགུང་ན་ཆུང་ཤོས་མཚན་ལ་ཀཽཎྜི་ནྱ (KONDNA) ཞུ་བ་དེས་སྨྲས་པ། རྒྱལ་སྲས་འདི་ནི་མངོན་པར་རྫོགས་པར་འཚང་རྒྱ་བ་མ་གཏོགས་དེ་ལས་གཞན་གང་དུ་ཡང་མི་འགྱུར་རོ་ཞེས་གསུངས། དེ་ནས་དྲང་སྲོང་རྣམས་ཀྱིས་རྒྱལ་སྲས་ཀྱི་མཚན་ལ་གཞོན་ནུ་དོན་གྲུབ (SIDDHARTHA) ཅེས་བཏགས་སོ། །
གསལ་འདེབས། སྤྱིར་བོད་རང་གིས་བརྩམས་པ་དང་བསྒྱུར་བའི་སྟོན་པའི་མཛད་རྣམ། སྐྱེས་རབས་སོ་བཞི་དཔག་བསམ་འཁྲི་ཤིང་སོགས་སྔ་ཕྱི་མི་ཉུང་བ་ཞིག་བཞུགས། ཡིན་ནའང་འདི་ནི་དེ་དག་དང་མི་འདྲ་བར་ཚིག་གི་སྡེབ་སྦྱོར་གོ་སླ་ཞིང་། དོན་དུ་རྒྱལ་སྲས་གཞོན་ནུ་དོན་གྲུབ་འགྲོ་བ་ཐུན་མོང་གི་མཐོང་སྣང་ལྟར་དངོས་ཡོད་མི་ཞིག་གི་བྱུང་རབས་ལྟར་བརྗོད་ཡོད། མ་ཟད་ལྷ་སྒྲུང་དང་དག་སྣང་རྐྱང་བས་གྱ་ཚོམ་དུ་མ་འཇུག་པར། ཞིབ་འཚོལ་རྩད་གཅོད་ཀྱི་དངོས་བྱུང་ལོ་རྒྱུས་ལ་གཞི་རྐང་བཙུགས། ཁོང་གིས་བྲན་གཡོག་ལམ་ལུགས་ལ་འགོག་རྒོལ་དང་དམངས་གཙོའི་ལམ་ལུགས་བསླངས་པ། རིགས་རུས་མཆོག་དམན་གྱི་ལྟ་བ་དགག་པ། བུད་མེད་ལ་འདྲ་མཉམ་གྱི་ཐོབ་ཐང་ཡོད་པ། ཕྱི་རོལ་བའི་སྟོན་པ་དང་ཆོས་ལུགས་སོགས་ལ་གུ་ཡངས་དང་གུས་ཞབས་བྱེད་སྟངས། ཁོང་གི་རྗེས་འཇུག་པ་ཚོས་རྫུ་འཕྲུལ་སྟོན་པ་ནི་ངོ་ཚ་དགོས་པའི་གནས་ཤིག་ཡིན་པ་སོགས་གདམས་པ་ཁྱད་པར་ཅན་དུ་མ་ཞིག་ཀྱང་མཛད་རྣམ་འདིའི་ཟུར་དུ་མངོན་ཡོད།
སྤྲོས་པ་ཆོད་པ།
རང་སེམས་ཀྱི་སྤྲོས་པ་རྩ་བ་ནས་ཆོད་པ་སྟེ་སེམས་མི་རྟོག་པའི་ངང་ལ་གཡོ་མེད་དུ་གནས་པ། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
ཨ་ཡང་བོས་
བསྟོད་བསྔགས་བྱེད་པ།
༼དུང་དཀར་ཚིག་མཛོད་ཆེན་མོ་༽ལས་བཏུས།
དགེ་སློང་ཉམས་གཉིས་
1 ནང་ཉམས་པ། 2 ཕྱི་ཉམས་པ།
ཨ་རི་སྟ་
ཨ་རི་ཥྚ་ཟེར་ཏེ། ཤིང་ནིམ་པའི་མིང་དུ་བཤད་དོ།  །
༼དུང་དཀར་ཚིག་མཛོད་ཆེན་མོ་༽ལས་བཏུས།
ཆུ།
ཆུ་(H2O)ནི་དྭངས་གཙང་དྲི་མེད་ཀྱི་རླན་ཞིང་གཤེར་བ་ཞིག
གསལ་བཤད།
ཆུ་ནི་མིའི་རིགས་ཀྱི་འཚོ་རྟེན་དུ་གྱུར་བའི་རྒྱུ་རྫས་གལ་ཆེན་ཞིག་ཡིན།
ཟིན་ཐོ་འམ་དཔྱད་གཞི།
ཆུ་ནི་ཅི་ཞིག་ཡིན།
འགོག་བདེན་གཉིས་
1བརྡའི་འགོག་བདེན། 2 དོན་དམ་པའི་འགོག་བདེན་གཉིས་ཏེ་འཇིག་རྟེན་པའི་ལམ་གྱིས་ས་བོན་ཉམས་སྨད་པས་འགོག་པ་གང་ཡིན་པ་དང་། འཕགས་པའི་ཤེས་རབ་ཀྱིས་ས་བོན་ཀུན་ཏུ་བཅོས་པས་འགོག་པ་གང་ཡིན།
སྤྲོས་བྲལ།
ÕâÊÇ´úÂë
ཨ་ཝ་དྷུ་ཏིའི་ལམ་
ནང་པ་འི་སྔགས་ཀྱི་ཆོས་ལུགས་ཀྱི་བཤད་སྲོལ་ལ། མི་རྣམས་ཀྱི་ལུས་ཀྱི་ནང་དུ་རྩ་ཡི་གཙོ་བོ་གསུམ།  འཁོར་དང་བཅས་ན་བདུན་ཁྲི་ཉིས་སྟོང་ཡོད་པ་དང་།  དེའི་ནང་ནས་རྩ་ཡི་གཙོ་བོ་གསུམ་ནི།  ཁུ་ཁྲག་རླངས་གསུམ་འབབས་པའི་གནས་ཏེ།  གཡས་ཀྱི་རྩ་རྐྱང་མ་ནས་ཁུ་བ།  གཡོན་གྱི་རོ་མ་ནས་ཁྲག་འབབ་ཅིང་།  དབུས་ཀྱི་རྩ་དབུ་མའི་ནང་སྙིང་ཁའི་ཐད་ཀྱི་རྩ་མདུད་གསུམ་ཡོད་པའི་ནང་དུ་རྣམ་ཤེས་དང་པོར་གང་དུ་ཆགས་པའི་གནས་མི་ཤིགས་པའི་ཐིག་ལེ་རྒྱ་སྲན་ཙམ་ཡོད་པ་དང་།  འཆི་བའི་དུས་ཀྱང་།  རྣམ་ཤེས་རགས་པ་རྣམས་རིམ་གྱིས་བསྡུས་ཏེ།  ལུས་ཀྱི་འབྱུང་བ་རྣམས་ཐིམ་ཚར་བའི་རྗེས།  རྣམ་ཤེས་ཤིན་དུ་ཕྲ་བ་དེ་ཉིད་མི་ཤིགས་པའི་ཐིག་ལེའི་དཀྱིལ་ནས་ཐོན་པ་དང་།  ལུས་སེམས་ཀྱི་འབྲེལ་བ་ཆད་ནས་ཤི་བ་ཞེས་ཟེར།  ཐིག་ལེའི་ནང་ནས་རྣམ་ཤེས་ཐོན་པ་དང་།  དེའི་རྟགས་གཤིན་པོའི་སྣ་བུག་ནས་ཁྲག་དང་།  གསང་གནས་ནས་ཁུ་བ་འབབ་པ་ཡིན་ཙང་།  དེ་དང་དུས་མཉམ་དུ་བར་དོ་གྲུབ་པ་ཡིན་ཟེར་སྲོལ་ཡོད།
༼དུང་དཀར་ཚིག་མཛོད་ཆེན་མོ་༽ལས་བཏུས།
འགོག་པ་གཉིས་
1 སོ་སོར་རྟགས་འགོག། 2 སོ་སོར་བརྟགས་མིན་གྱི་འགོག་པ།
སའི་གོ་ལ།
གསལ་བཤད།
དེ་མིན་གྱི་མཆན་འགྲེལ་ཡོད་ན་མ་གཏོགས། དྲ་བའི་ནང་དོན
ཟིན་ཐོ་འམ་དཔྱད་གཞི།
སའི་གོོ་ལ་ཞེས་པའི་ངོ་བོ་གང་ཡིན་ཟེར་ན་ཕྱོགས་སུ་འཁོར་བའི་ས་ཟླུུམ་ཞིག་ལ་ངོས་འཛིན་དགོས་ཏེ།ངག་ཕྱོགས་ས་དང་འོད་ཟེར་དང་།།ཞེས་གསུང་བ་ ལྟར་ཡིན་པ་དེས་ནའོ།།འོ་ན་འདི་འཁོར་གཞིར་སྨྲྲ་བ་ལྟར་འགྲིག་གམ་སྙམ་ན།གནའ་བོའི་བོད་པའི་རིག་གཞུང་གིས་བཞེད་པ་ལྟར་ན་འདི་ཉིད་འཁོར་གཞི་ཡིན་ཞིང་།དེ་ལ་ཉི་ཟླ་སོགས་རང་འགྲོས་ཀྱིས་གཡོན་སྐོར་དང་།རླུང་འགྲོས་སམ་སྣང་འགྲོས་ཀྱིས་གཡས་སྐོར་དུ་འཁོར་བར་འདོད་ཅིང་ལྟ་གྲུབ་ཏུ་་བཞེད་ལ།འོན་ཀྱང་ད་ལྟའི་མཚན་རིག་སྨྲ་བ་རྣམས་ཀྱིས་གསུང་བ་དང་མི་མཐུན་ཅིང་།དེ་དག་གི་དགག་བཞག་གིས་ཀྱང་གནོད་པ་ཞིག་མ་ཡིན་པས་འདི་ཕྱོགས་ལ་མཁྱེན་དཔྱོད་ཡངས་པ་རྣམས་ཀྱིས་བཏང་སྙོམས་སུ་མི་འཇོག་པར་མཁྱེན་་་་་མཁྱེན་་་་མཁྱེན་་་ལགས །
སྤྲོས་མེད་མི་རྟོག་ངང་ལ་སྡོད།
སེམས་དེ་ཡུལ་གཞན་ལ་སྤྲོས་པ་མེད་པ་སྟེ། མ་ཡེངས་པའི་སྒོ་ནས་རྟོག་མེད་དུ་འཇོག་པའམ་རྣམ་རྟོག་བཟང་ངན་གང་གིས་ཀྱང་དབང་དུ་མི་གཏོང་བར་སེམས་རྣམ་པར་མི་རྟོག་པའི་ངང་ལ་རྩེ་གཅིག་ཏུ་ཞོག་ཅིག་ཅེས་པའོ། བཀའ་བརྒྱད་པས་སེམས་ལ་དམིགས་ནས་ཏིང་ངེ་འཛིན་བསྒོམ་པའི་སྐབས་རྣམ་རྟོག་བཟང་ངན་གང་གི་དབང་དུ་ཡང་མི་གཏོང་བར་སེམས་རྟོག་མེད་དུ་འཇོག་པ་ཏིང་ངེ་འཛིན་དང་པོར་བསྒོམ་པའི་སྐབས་དང། རྣམ་རྟོག་གང་སྐྱེས་པ་དེ་ཉིད་ལ་སྤང་བླངས་མ་བྱས་པར་རང་བབས་སུ་ཡལ་བཅུག་པ་ཏིང་ངེ་འཛིན་ལ་གོམས་འདྲིས་ཅུང་ཟད་བྱུང་བ་ན་དེ་ལྟར་བྱེད་པ་ཡིན་ཟེར། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
ཕ་གུ།
རྩིག་པའི་སྟེང་དུ་ཕྱི་ལ་འབུར་བའི་ཕ་གུ་སྐ་རགས་ཅིངས་པ་ལྟར་ཡོད་པ། འདི་བརྙན་དཔར་གྱི་ནང་མི་གསལ་ཞིང། ཡིག་ཐོག་ནས་ངོ་སྤྲོད་བྱེད་མི་ཐུབ། གང་ལྟར་སྤན་བད་དང་རྩིག་པ་དངོས་གཞི་གཉིས་ཀྱི་བར་དུ་སྐ་རགས་ལྟ་བུའི་རྡོ་རྩིག་རིམ་པ་གཅིག་ཡོད་པ་དེ་ལ་ཟེར། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
ཨ་རིག་དགེ་བཤེས་བྱམས་པ་འོད་ཟེར་
མཚན་གཞན་ཨ་རིག་དགེ་བཤེས་བྱམས་པ་དགེ་ལེགས་རྒྱལ་མཚན་ནམ་རྒྱལ་མཚན་འོད་ཟེར་ཡང་ཞུ། རྗེ་འདི་ནི་རབ་བྱུང་བཅུ་གཉིས་པའི་མེ་རྟ（༡༧༢༦）ལོར་འཁྲུངས།  སྐུ་ན་ཆུང་ངུའི་དུས་ནས་རྒྱ་ལི་སྤྲུལ་སྐུ་བློ་བཟང་བསྟན་དར་མཆོག་གི་སྐུ་གམ་དུ་བཅར་ནས་ཡི་གེ་འབྲི་ཀློག་གིས་མཚོན་ཆོས་བཀའ་མང་དུ་གསན་སྦྱོང་མཛད།  དགུང་ལོ་བཅུ་བདུན་ལ་ཕེབས་པ་ཆུ་ཁྱི（༡༧༤༢）ལོར་དབུས་སུ་ཕེབས།  སེར་བྱེས་སུ་ལོ་བཅུ་གསུམ་རིང་མདོ་སྔགས་ཀྱི་གཞུང་ཆེན་མོ་ལ་ཐུགས་གཉེར་མཛད།  ཕུར་བུ་ལྕོག་དུ་ལོ་དྲུག་གི་རིང་རྗེ་ངག་དབང་བྱམས་པའི་དྲུང་ནས་ཟབ་ཆོས་གསན་པ་དང་སྒོམ་སྒྲུབ་མཛད།  དགུང་ལོ་ཞེ་བཞི་པ་རབ་བྱུང་བཅུ་གསུམ་པའི་ས་གླང（༡༧༦༩）ལོར་རྭ་རྒྱ་དགོན་བཀྲ་ཤིས་ཀུན་བདེ་གླིང་ཕྱག་བཏབ།  སེར་བྱེས་ལྟར་གྱི་འཆད་ཉན་བཙུགས།  རི་བོ་དན་ཏིག་ཏུ་མཚམས་ཁང་དང་ཇོ་ཁང་སོགས་གསར་བཞེངས་ཀྱིས་དེར་སྒོམ་སྒྲུབ་མཛད་པ་དང་དགོན་སྡེ་དར་བར་སྤེལ།  རབ་བྱུང་བཅུ་གསུམ་པའི་ཆུ་ཕག（༡༨༠༣）ལོར་སྐུ་གཤེགས།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཀེའུ་ཚང་ནུབ་རི་ཁྲོད
ཀེའུ་ཚང་ནུབ་རི་ཁྲོད་ནི། སེ་ར་ཤར་དུར་ཁྲོད་ནས་སྤྱི་ལེ་གསུམ་བཞི་ཙམ་བྱང་ངོས་གླང་ཆེན་རི་བརྒྱུད་ནས་འཛེགས་ན་རི་ཁྲོད་དེར་སླེབས་ཀྱི་རེད། (ཀེའུ)ཞེས་པ་ནི། བྲག་ཕུག་གམ་དབེན་པའི་དོན་དང་། རི་ཁྲོད་དེར་ཐོག་མར་གུང་ཐང་བླ་མ་ཞང་དང་། རྗེ་ཙོང་ཁ་པའི་བཞུགས་གནས་དང་ཡི་གེ་ཨའི་རང་བྱོན་དང་ཕྱག་རྗེས་སོགས་ཡོད་པ་ལ། དེ་རྗེས་སེར་བྱེས་མཁན་པོ་བྱམས་པ་སྨོན་ལམ་སྐུ་ན་བགྲེས་པོ་ཆགས་པའི་དུས་ཕྱག་མཛོད་ཀྱིས་ད་ཁྱེད་ནི་སྐུ་ན་བགྲེས། བླ་མའི་ཡང་སྲིད་ནི་གཅིག་ལས་གཅིག་སླ་བ་ཞིག་ཆགས་ཏེ་མཐར་བླ་བྲང་དེ་སྡིག་ཚང་ལྟ་བུ་ཞིག་ཏུ་འགྱུར་གྱི་འདུག དེས་ན་མཁན་རིན་པོ་ཆེ་ཡུན་རིང་ཀེའུ་ཚང་རི་ཁྲོད་དུ་བཞུགས་པར་མཛོད། ཁྱེད་དགོངས་པ་གཞན་དོན་དུ་ཕེབས་ན་བླ་བྲང་ཡང་ཁྱེད་ཀྱི་རྗེས་སུ་བཏང་ནས་མེད་པ་བཟོ་གི་ཡིན་ཞེས་ཞུས་པས། མཁན་པོས་ཕྱག་མཛོད་ལགས་དེ་ལྟར་མ་གསུང་། ང་ཡིན་ཅིག་ཐེངས་གཅིག་འོང་དགོས་ཞེས་གསུངས་པས། འོན་ན་ཁྱེད་ཡིན་ཅིག་ཕེབས་ན་རྡོ་རིང་ལྷ་ལྕམ་རང་ལ་ཕེབས་པར་ཞུ། ང་རྩད་གཅོད་བདེ་ཞེས་ཞུས་པ་ལྟར་ཀེའུ་ཚང་བྱམས་པ་སྨོན་ལམ་གྱི་ཡང་སྲིད་རྡོ་རིང་བསྟན་འཛིན་དཔལ་འབྱོར་གྱི་ལྷ་ལྕམ་ལ་༡༧༩༡ལོར་འཁྲུངས། མཚན་ལ་བློ་བཟང་འཇམ་དབྱངས་སྨོན་ལམ་ཞེས་གསོལ། ཐོག་མར་དགེ་འདུན་བཞི་གྲྭ་གཅིག་ནས་རྗེས་སུ་དགེ་སློང་༢༧གྱིས་གཙོས་དགེ་འདུན་བདུན་ཅུ་ཙམ་བར་འཕེལ། སྔོན་འདུ་ཁང་ཀ་བ་དྲུག་ནང་རྟེན་གཙོ་གསེར་ཟངས་ཀྱི་བྱམས་པ་ཐོག་སོ་གཅིག་ཙམ་དང་། དེའི་གཡས་གཡོན་དུ་ཀེའུ་ཚང་སྐུ་ཐོག་བཞིའི་དངུལ་གདུང་མདའ་ཚད་ལྷག་དང་། སྐུ་ཐོག་སོ་སོའི་སྐུ་བརྙན། གསེར་བྲིས་ཀྱི་བརྒྱད་སྟོང་པ་དང་། མདོ་སྡེ་སྐལ་བཟང་། ཡང་ཐོག་ལྷ་ཁང་ནང་གསེར་ཟངས་ཀྱི་ཐུགས་རྗེ་ཆེན་པོ་མི་ཚད་ལྷག་དང་། དེའི་གཡས་གཡོན་དུ་ས་དགེ་བཀའ་རྙིང་གི་གསུང་འབུམ་མང་པོ་བཞུགས་སུ་གསོལ་ཡོད། ད་ལྟ་སྔོན་གྱི་ཁང་བུ་མཆོད་རྟེན་གྱི་ཤུལ་དུ་གསར་བཞེངས་གནང་བའི་འདུ་ཁང་ཀ་བ་དྲུག་གི་ནང་སྔོན་གྱི་སྐུ་བརྙན་རྣམས་ཀྱི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད་ལ་འཁོར་ལམ་སྤྱིར་བཏང་བའང་ཡོད། ཀེའུ་ཚང་ཤར་རི་ཁྲོད་ནི། ཀེའུ་ཚང་ནུབ་ནས་བྱང་ལམ་བརྒྱུད་སོང་ན་གཡང་གཟར་ཅན་གྱི་བྲག་ལྡེབས་སུ་ཆགས་ཡོད། རི་ཁྲོད་དེ་ནི་དུས་རབས་བཅོ་བརྒྱད་པའི་དུས་མཇུག་ཏུ་སེ་ར་ཀེའུ་ཚང་འཇམ་དབྱངས་བློ་གསལ་གྱིས་ཕྱག་བཏབ། རྗེས་སུ་ཕུར་ལྕོག་སྤྲུལ་སྐུ་ན་རིམ་ནས་ཞལ་བདག་མཛད། ཀེའུ་ཚང་ཤར་ནུབ་རི་ཁྲོད་གཉིས་ནི་ཤིན་ཏུ་གཡང་གཟར་ཆེ་བའི་བྲག་སྐེད་དུ་བཏབ་ཡོད་པས་སྒེའུ་ཁུང་ནང་ནས་འོག་ཏུ་བལྟ་སྐབས་ལུས་ཀྱི་ཁྲག་རྩ་ཡོངས་རྫོགས་འཐེན་པ་ལྟ་བུ་བྱེད། དེའང་སྔོན་བཤན་པ་ཞིག་ལུག་གསོད་པའི་གྲབ་བྱས་ཏེ་གྲི་བརྡར་ནས་ལུག་དང་ཉེ་བར་བཞག དེ་ནས་ལག་པ་བཀྲུ་བར་བརྩམ་སྐབས་ལུག་དེས་བཤན་གྲིའི་སྟེང་ཐལ་བ་གཡོགས་པ་བཤན་པས་མཐོང་སྟེ་འགྱོད་པ་དྲག་པོས། ང་ནི་སེམས་ཅན་གྱི་སྲོག་གཅོད་མཁན་སྡིག་པ་ཅན་ཞིག་ཡིན་འདུག་ང་ལྟ་བུ་ཤི་ན་སེམས་ཅན་འདི་ཐག་ཚེ་ཐར་སྙམ་སྟེ་དེ་མར་ཀེའུ་ཚང་བྲག་གི་གཡང་གཟར་ཅན་སྟེང་ནས་མཆོངས་པས། བཤན་པ་དེར་ངེས་འབྱུང་དྲག་པོ་དེ་ལྟ་བུ་སྐྱེས་པའི་སྟོབས་ཀྱིས་སྡིག་ལྟུང་རྣམས་ཡོངས་སུ་དག་སྟེ་ས་སྟེང་དུ་མ་ལྷུང་བར་འཕུར་བ་ལྟར་དོག་བདེ་མདའི་ཞིང་ཞིག་གི་སྟེང་དུ་བབས། ཕྱིས་སུ་གནས་དེར་བསང་ཁོག་ཅིག་ཀྱང་ཡོད། དོན་ནི་ཀེའུ་ཚང་དུ་སྒྲུབ་པ་བསྐྱོན་བཞིན་བཞུགས་པའི་མཚམས་པ་ཞིག་གིས་གཟིགས་པས། ཁོ་བཤན་པ་མི་ཚེ་སྡིག་ལས་ཁོ་ན་བྱས་ཀྱང་ད་ལམ་ས་སྟེང་དུ་མ་ལྷུང་བར་ནམ་མཁར་འཕགས་ཐུབ་པས་ན། ང་མི་ཚེ་སྒྲུབ་ལ་བརྩོན་པ་ཞིག་ས་སྟེང་དུ་ཅི་ནས་ལྷུང་སྙམ་སྟེ་བྲག་སྟེང་དེ་ལས་མཆོངས་པས་སྐད་ཅིག་ཉིད་དུ་ས་སྟེང་དུ་རྡབ་སྟེ་གཤེགས། དེའི་ཤུལ་དུ་མཆོད་རྟེན་ཞིག་ཀྱང་བཞེངས་ཡོད། དེ་ལྟར་བཤན་པ་དང་མཚམས་པ་གཉིས་སྐུལ་སློང་འཁྱེར་སྟངས་ཀྱིས་འབྲས་བུ་མི་འདྲ་བ་སོ་སོར་བྱུང་།
རྒས་པ་ལ་རྣམ་པ་གཉིས་
1 (1) སྐད་ཅིག་སྐད་ཅིག་ཏུ་རྒས་པ། (2) མཐར་རྒས་པ། 2 (1) སྐྱེ་ཞིང་འཕེལ་བས་རྒས་པ། (2) གོག་ཅིང་ཞིག་པས་རྒས་པ།
ཕ་རྒྱུད།
འདི་ལ་གསུང་སྲོལ་འདྲ་མིན་ཡོད་ཀྱང་རྗེ་ཙོང་ཁ་པའི་དགོངས་པ་ལྟར་འཆད་ན། གསང་སྔགས་བླ་ན་མེད་པའི་རྒྱུད་ཀྱི་ནང་སྒྱུ་ལུས་གཙོ་བོར་སྟོན་པ་ཞིག་ལ་ཟེར། དཔེར་ན་གསང་བ་འདུས་པའི་རྩ་རྒྱུད་ལྟ་བུ། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
རྒྱ་གར་གྱི་གནའ་བོའི་འབྱུང་བ་བརྗོད་པའི་སྙན་ངག་ཆེན་པོ་རྣམ་གཉིས་
རྭ་མ་ནི་རྟོགས་བརྗོད། མ་ཧྭ་བྷྭ་ར་ཏ།
ཕ་རྒྱུད་སྐོར་གསུམ།
སློབ་དཔོན་ཆེན་པོ་བྷ་ལི་མ་ཏ་ཨ་ཙ་རས་བོད་ཀྱི་ཁ་རག་གཉོས་ལོ་ཙྰ་བར་གནང་བའི་ཕ་རྒྱུད་སྐོར་གསུམ་སྟེ། ༡、གསང་འདུས་ཡེ་ཤེས་ཞབས་ལུགས། ༢、གཤིན་རྗེ་དགྲ་ནག། ༣、རྡོ་རྗེ་འཇིགས་བྱེད་བཅས། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
ཕ་གཅིག་བླ་མ།
རང་གི་ཕ་དང་མཚུངས་པའི་བླ་མའམ་རང་གི་ཕ་གཅིག་པུ་དང་མཚུངས་པའི་བླ་མར་ཟེར། ༼དུང་དཀར་ཚིག་མཛོད་ཆེན་མོ་༽ལས་བཏུས།
ཕ་སྦད་གཉིས།
ཕ་དང་བུ་གཉིས། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
ཕ་བི།
ཕ་རོལ། ༼དུང་དཀར་ཚིག་མཛོད་ཆེན་མོ་༽ལས་བཏུས།
ÕâÊÇ´úÂë
རྒྱལ་བའི་རྗེས་སུ་གནང་བའི་བཀའ་གཉིས་
1 ཞལ་བཞུགས་པའི་བཀའ། 2 གཤེགས་པའི་རྗེས་ཀྱི་བཀའ།
ཨ་རོལ་བློ་བཟང་ལུང་རིགས་རྒྱ་མཚོ་
རྗེ་འདི་ནི་མདོ་སྨད་རེབ་གོང་གསེར་ལྗོངས་དབེན་གནས་སེང་གེ་རྩེའི་ཉེ་འདབས་ལྕང་ལུང་ཞེས་པར་ལྡོང་གི་རིགས་སུ་ཡབ་ཆོས་འབུམ་རྒྱས་དང་ཡུམ་ཀླུ་མོ་རྒྱལ་གཉིས་ཀྱི་སྲས་སུ་རབ་བྱུང་བཅུ་གསུམ་པའི་ཤིང་གླང（༡༨༠༥）ལོར་སྐུ་འཁྲུངས། དགུང་ལོ་བདུན་ལ་རོང་སྤྲུལ་དགེ་འདུན་མཁྱེན་རབ་དཔལ་བཟང་པོའི་དྲུང་ནས་དགེ་ཚུལ་གྱི་སྡོམ་པ་བཞེས།  མཚན་དགེ་འདུན་ལུང་རིགས་རྒྱ་མཚོ་ཞེས་གསོལ།  དགུང་ལོ་བརྒྱད་ཐོག་ཡི་དམ་རྡོ་རྗེ་འཇིགས་བྱེད་ཀྱི་ལུང་གསན།  དགུང་ལོ་བཅུ་གཉིས་ལ་ཐོས་བསམ་ནོར་བུ་གླིང་གི་ཆོས་གྲྭར་ཞུགས་ནས་གཞུང་ཆེན་བཀའ་པོད་ལྔར་གསན་བཞེས་མཛད་འགོ་ཚུགས།  དགུང་ལོ་བཅོ་ལྔ་ལ་རྣམ་འགྲེལ་འཛིན་གྲྭར་ཕེབས།  དགུང་ལོ་ཉི་ཤུ་ལ་གསེར་ཁང་བློ་བཟང་བསྟན་འཛིན་གྱི་དྲུང་དུ་བསྙེན་རྫོགས་བསྒྲུབས།  མཚན་བློ་བཟང་ལུང་རིགས་རྒྱ་མཚོ་ཞེས་བསྩལ།  དགུང་ལོ་ཉེར་ལྔ་ལ་གཞུང་ཆེན་བཀའ་པོད་ལྔར་གསན་བསམ་མཐར་ཕྱིན་ཟིན་ཏེ་ཤིང་བཟའ་བློ་བཟང་དར་རྒྱས་དང་།  གསེར་ཁང་པ།  སྐལ་ལྡན་རྒྱ་མཚོ་སྐུ་ཕྲེང་བཞི་པ་བློ་བཟང་ཆོས་གྲགས་སོགས་བླ་མ་མང་པོ་བསྟེན་ནས་མདོ་སྔགས་ཀྱི་ཆོས་མང་དུ་གསན།  གྱང་སྐྱའི་རི་ཁྲོད་དུ་རྒྱུན་རིང་བཞུགས།  དགུང་ལོ་ང་དགུའི་ཐོག་རོང་པོར་ཕེབས་ནས་ཆོས་སྐོར་རྒྱ་ཆེར་བསྐོར།  སྐུ་ཆེའི་རིང་རབ་བྱུང་དང་བསྙེན་རྫོགས་ཀྱི་སྡོམ་པ་གནང་བའི་མི་གྲངས་ལྔ་སྟོང་ཙམ་ཟིན།  དགུང་ལོ་དོན་དྲུག་ལ་ཕེབས་པ་ལྕགས་འབྲུག（༡༨༨༠）ལོར་སོག་ཡུལ་དུ་ཕེབས་ནས་ཆོས་འཁོར་རྒྱ་ཆེར་བསྐོར།  བཀའ་རྩོམ《འཕགས་མཆོག་ཐུགས་རྗེ་ཆེན་པོ་ལ་བརྟེན་པའི་སྨྱུང་བར་གནས་པའི་ཆོ་ག་བདུད་རྩིའི་སྙིང་པོ》ཞེས་བྱ་བ་དང་།  《སྨྱུང་གནས་ཀྱི་ཆོ་གའི་ཟུར་རྒྱན་བདེ་བ་ཅན་དུ་བགྲོད་པའི་མྱུར་ལམ》  《བླ་མགོན་དབྱེར་མེད་ཕྱག་དྲུག་པའི་རྒྱས་པའི་གཏོར་སྒྲུབ་ཀྱི་འདོན་བསྒྲིགས》  《ཟབ་དོན་གཅོད་ཀྱི་གདམས་པའི་ཁྲིད་ཡིག་མན་ངག་བདུད་རྩིའི་སྙིང་པོ》  《དཔལ་རྡོ་རྗེ་འཇིགས་བྱེད་དཔའ་བོ་གཅིག་པའི་བཅུ་ཆའི་སྦྱིན་སྲེག་གི་ངག་འདོན་བཀླགས་ཆོག་ཏུ་བཀོད་པ》སོགས་པོད་འབྲིང་གསུམ་ལྷག་མཛད།  དགུང་ལོ་གྱ་བཞི་ལ་ཕེབས་པ་རབ་བྱུང་བཅོ་ལྔ་པའི་ས་བྱི（༡༨༨༨）ལོར་གཟུགས་སྐུའི་བཀོད་པ་ཆོས་དབྱིངས་སུ་ཐིམ།
༼དུང་དཀར་ཚིག་མཛོད་ཆེན་མོ་༽ལས་བཏུས།
རྒྱལ་པོ་རྣ་བ་ཅན་གྱི་བུ་གཉིས་
1 བྷ་ར་ངྷ་ཛ། 2 གོོ་ཏ་མའོ
ཡ་ལི་ཧྲན་ད
ཡ་ལི་ཧྲན་ད
རྒྱལ་བས་ལུང་བསྟན་པའི་སྤྲུལ་པའི་ལོ་ཆེན་གཉིས་
1 རིན་ཆེན་བཟང་པོ། 2 རྔོག་བློ་ལྡན་ཤེས་རབ།
རྭ་སྒྲེང་ཁུ་བྱུག་མཆོད་པ་
རྭ་སྒྲེང་ཁུ་བྱུག་མཆོད་པ་ནི་བོད་ཟླ་བཞི་བའི་ཚེས་གཅིག་ནས་ཚེས་བཅོ་ལྔའི་བར་ས་ག་ཟླ་བའི་དུས་མཆོད་དང་སྟབས་གཅིག་ཏུ་ཁེལ་ཡོད་ལ། ལྷ་ས་འཕན་པོ་རྫོང་གི་བཀའ་གདམས་པའི་དགོན་པ་གྲགས་ཆེན་བྱང་རྭ་སྒྲེང་དགེ་འཕེལ་གླིང་དུ་ལོ་རེ་བཞིན་སྤེལ་བའི་སྲོལ་རྒྱུན་གྱི་དུས་ཆེན་ཞིག་ཡིན།
རྭ་སྒྲེང་དགོན་པ་ནི་བོད་ཁམས་ནས་བཤད་ན་ལོ་རྒྱུས་ཧ་ཅང་རིང་བའི་དགོན་རྙིང་ཁྱད་པར་ཅན་ཞིག་རེད། རྒྱལ་དབང་བདུན་པ་བསྐལ་བཟང་རྒྱ་མཚོའི་སྐུ་དུས་སུ་ཁོང་གི་ཡོངས་འཛིན་དམ་པ་ཁྲི་ཆེན་ངག་དབང་མཆོད་ལྡན་ལ་ཏཱ་ལའི་བླ་མས་རྭ་སྒྲེང་དགོན་གྱི་མཁན་ས་འཛིན་སྐྱོང་གི་བདག་ཐོབ་གནང་བ་ནས་བཟུང་ཁྲི་ཆེན་ངག་དབང་མཆོད་ལྡན་གྱི་སྐྱེ་སྤྲུལ་རྣམས་ལ་རྭ་སྒྲེང་སྐུ་ཕྲེང་ཞེས་འབོད་པ་རེད། འབྲེལ་ཡོད་མཁན་པས་བཤད་པ་ལྟར་ན། “རྭ་སྒྲེང”ཞེས་པ་ནི་མཁའ་འགྲོའི་བརྡ་སྐད་ཡིན་ཞིང་། དེ་ལས“རྭ”ནི་ཉོན་མོངས་རྡུལ་དང་བྲལ་པ་སྟེ་ཆོས་ཀྱི་སྒོ་མོ་ཡིན་པའི་དོན་དང་། “སྒྲེང”ཞེས་པ་ནི་རྒྱལ་བསྟན་སྲིད་པའི་མཐར་ཐུག་བར་མི་ནུབ་པར་སྒྲེང་བར་བྱེད་པའི་དོན་ཡིན་ཟེར། མཁའ་འགྲོའི་ལུང་བསྟན་ལྟར་ཇོ་བོ་རྗེ་དཔལ་ལྡན་ཨ་ཏི་ཤའི་དངོས་སློབ་འབྲོམ་སྟོན་པ་རྒྱལ་བའི་འབྱུང་གནས་ཀྱིས་རབ་བྱུང་དང་བོའི་མེ་བྱ་སྤྱི་ལོ1057ལོར་བཀའ་གདམས་བསྟན་པའི་ཆུ་མགོ་བྱང་རྭ་སྒྲེང་དགོན་པ་ཐོག་མར་ཕྱག་བཏབ་པ་ནས་བཟུང་། དགོན་དེར་ལོ་གཅིག་ནང་བྱ་ཟླ་མཆོད་པ་དང་ཁུ་བྱུག་མཆོད་པ། མེ་ཏོག་མཆོད་པ།  ཉ་དྲུག་མཆོད་པ་བཅས་བཀའ་གདམས་མཆོད་པ་དུས་བཞི་སྤེལ་བའི་དཔེ་ཡོད།  དེའི་ནང་ནས་ཁུ་བྱུག་མཆོད་པ་ནི་ཡུལ་ཕྱོགས་གཞན་དུའང་མཚན་སྙན་ཅུང་ཟད་ཁྱབ་ཡོད་པས། ད་ལྟ་ཡང་རྒྱུན་སྲོལ་དེ་མ་ཉམས་པར་སྐྱོང་བཞིན་མཆིས་ལ། ས་ཟླའི་དུས་མཆོད་དང་མཉམ་དུ་དད་ལྡན་སེར་སྐྱ་མང་ཚོགས་རྣམས་རྭ་སྒྲེང་དགོན་དུ་ཁུ་བྱུག་མཆོད་པར་མཇལ་བར་འགྲོ་བའི་སྲོལ་ཡོད་དེ། དགེ་འདུན་པ་རྣམས་ཀྱིས་དུང་དང་རྒྱ་གླིང་གི་སྒྲ་དབྱངས་ཁྲོད་གོས་སྐུ་ཆེ་ཆུང་གཉིས་ཡོད་པ་གདན་འདྲེན་ཞུས་ཏེ་དགོན་པའི་ཡང་སྟེང་ནས་བཤམས་པར་དད་ལྡན་མང་ཚོགས་ཀྱིས་མཆོད་ཅིང་མཇལ་ལ། གོས་སྐུ་ཆེ་བའི་མཐོ་ཚད་སྤྱི་ཁྲེ་བཅུ་དྲུག་དང་ཞེང་ཚད་སྤྱི་ཁྲེ་ཉི་ཤུ་ཡོད་ཅིང་། རྟེན་གཙོ་རྒྱལ་བ་ཤཱཀྱ་ཐུབ་པར་བླ་མ་ཡིན་དམ་སངས་རྒྱས་བྱང་སེམས་དང་ཆོས་སྐྱོང་བསྟན་སྲུང་དག་གིས་བསྐོར་བ་དང་། གོས་སྐུ་ཆུང་བ་བཤམས་པ་ལ་རྟེན་གཙོ་རྒྱལ་བ་བྱམས་པའི་མཐའ་འཁོར་དུ་རྒྱན་དྲུག་མཆོག་གཉིས་སོགས་ཀྱི་སྐུ་བཞེངས་ཡོད།
བྱེད་སྒོ་དངོས།
མཛད་སྒོ་ཐོག་མར་ཕྱེ་དུས་རྗེ་རྭ་སྒྲེང་རིན་པོ་ཆེས་དབུ་དྲངས་ནས་གོས་སྐུར་ལྷ་རྫས་ནང་མཛོད་ཆེན་མོ་རེ་བསྒྲོན་ཏེ་རྟེན་འབྲེལ་གྱི་མཆོད་སྤྲིན་གཟབ་རྒྱས་འབུལ་བ་དང་། དགོན་པའི་གཡས་གཡོན་རི་མགོ་ནས་ལྷ་བསང་གི་དུད་སྤྲིན་འཁྲིགས་པ། དད་ལྡན་སྐྱེ་བོ་རྣམས་ཀྱིས་གོས་སྐུའི་ཞལ་མཇལ་ཞུ་བ་དང་སྨོན་ལམ་འདེབས་པ།  དགོན་པའི་གླིང་ནས་དགེ་འདུན་པ་ཚོས་གར་དགུའི་ཉམས་འགྱུར་ཕུན་སུམ་ཚོགས་པ་བསྟན་ནས་གར་འཆམ་ཉིན་འཁྱོངས་བྱེད་པ་དང་།  མཚན་མོ་སྨོན་ལམ་ཚོགས་པ་སོགས་རྭ་སྒྲེང་ཁུ་བྱུག་མཆོད་པའི་ཆོ་ག་གྲ་རྒྱས་གྱ་ནོམ་པ་ཞིག་གནང་བ་ཡིན།
རྭ་སྒྲེང་ཁུ་བྱུག་མཆོད་པའི་མིང་བྱུང་ཚུལ།
རྭ་སྒྲེང་དགོན་པ་དང་རྭ་སྒྲེང་གནས་རིའི་ལྷ་ཤིང་ཤུག་པའི་དྲི་བསུང་རྣམ་པར་འཐུལ་ཞིང་ཤུག་གསེབ་ཀྱི་འཇོལ་མོ་དང་ཁུ་བྱུག་གི་གསུང་དབྱངས་སྙན་མོ་དགོན་པའི་དུང་དང་རྒྱ་གླིང་གི་སྒྲ་དབྱངས་དང་བསྡེབས་ནས་ལྷང་ལྷང་གྲགས་པ་དེ་ཁུ་བྱུག་མཆོད་པའི་སྐབས་ཀྱི་རྣ་དབང་འཕྲོག་བྱེད་གཙོ་བོ་ཡིན་ལ། ད་དུང་དྭངས་བསིལ་གཙང་ཞིམ་གྱི་ཁྱད་ཆོས་ལྡན་པའི་ཆུ་མིག་བརྒྱ་རྩ་བརྒྱད་བཞུར་བ་དང་ཕུ་མདའ་ནགས་ཚལ་སྟུག་པོ་ཕུན་སུམ་ཚོགས་པར་མ་ཟད། དབྱར་བསིལ་དགུན་དྲོ་བསམ་གཏན་འཕེལ་བའི་དབེན་གནས་ཉམས་དགའ་བ་ཡིན་པས་དབྱར་ཟླ་བཞི་བའི་ནང་དགོན་དེའི་ཁོ་ར་ཁོར་ཡུག་ཀུན་ན་ལྷ་བྱ་ཁུ་བྱུག་གི་གསུང་སྙན་བར་མེད་དུ་འཁྲོལ་བ་སྐྱེ་བོ་ཀུན་གྱིས་མངོན་སུམ་རྣ་ཡིས་ཐོས་ཐུབ་པས་རྭ་སྒྲེང་ཁུ་བྱུག་མཆོད་པ་ཞེས་ཐོགས་པ་ཡང་མིང་དོན་དང་མཐུན་ནོ།།
འཕྲེད་བཅད་རི་རྒྱུད
=ས་ཁམས།== འདི་ནི་མདོ་དབུས་མཐོ་སྒང་གི་ཤར་ལྷོའི་ཕྱོགས་ཏེ། བོད་ལྗོངས་ཀྱི་ཤར་ཕྱོགས་དང་སི་ཁྲོན་གྱི་ནུབ་ཕྱོགས་ཀྱི་བར་ཁུལ་དུ་ཡོད་ལ། ལྷོ་ནས་བྱང་དུ་ཆགས་པའི་རི་རྒྱུད་ཉག་གཅིག་ཡིན། འདི་ལ་རི་རྒྱུད་ཟེར་ཡང་དོན་དུ་སྒང་གཤོང་མང་པོ་མཉམ་གཤིབ་ཏུ་ཡོད་པའི་རི་མཐོ་ལུང་ཟབ་ཀྱི་སའི་ཆགས་ཚུལ་ཁྱད་པར་བ་ཞིག་གི་སྤྱི་མིང་རེད། དེ་རུ་རི་མང་པོ་ཡོད་པ་ལས་མཐོ་ཤོས་ནི་སྨི7556ཅན་གྱི་མི་ཉག་གངས་དཀར་ཡིན། འབྲི་ཆུ་དང་རྫ་ཆུ། རྒྱལ་མོ་རྔུལ་ཆུ་སོགས་ཆུ་ཆེན་དུ་མས་རི་དེ་དག་དུམ་བུར་བཅད་དེ་ཤར་དུ་བཞུར་གྱིན་ཡོད།
ཨ་ལག་ཤ་ངག་དབང་བསྟན་དར་
སོག་པོ་བསྟན་དར་ལྷ་རམས་པ་ཡང་ཞུ་བ་འདི་ཉིད་རབ་བྱུང་བཅུ་གསུམ་པའི་ས་ཡོས（༡༧༥༩）ལོར་སོགས་ཡུལ་ཨ་ལག་ཤ་ཞེས་པའི་སའི་ཆར་སྐུ་འཁྲུངས། སྐུ་ན་ཆུང་དུས་ཁྱིམ་ནས་ཁྱིམ་མེད་པར་རབ་ཏུ་བྱུང་སྟེ་གྲྭ་བཙུན་མཛད་ཅིང་།  དབུས་སུ་ཕེབས་ནས་དཔལ་ལྡན་འབྲས་སྤུངས་དགོན་གྱི་སྒོ་མང་གྲྭ་ཚང་དུ་ཆོས་ཞུགས་གནང་།  རྗེ་ཀློང་རྡོལ་བླ་མ་ངག་དབང་བློ་བཟང་སློབ་དཔོན་དུ་བསྟེན་ནས་བཀའ་ཆོས་ཟབ་མོ་དང་རིག་གནས་ཁག་ལ་སྦྱངས་པ་རྒྱ་ཆེར་མཛད་ཅིང་ཤེས་རབ་ཀྱི་བློ་གྲོས་རབ་ཏུ་རྒྱས།  དགུང་ལོ་སུམ་ཅུ་ལྷག་ཙམ་ལ་ལྷ་ལྡན་སྨོན་ལམ་ཆེན་མོར་རབ་འབྱམས་པའི་གྲྭ་སྐོར་མཛད།  དགུང་ལོ་སོ་གསུམ་དུ་བཞེས་པ་རབ་བྱུང་བཅུ་གསུམ་པའི་ལྕགས་ཕག（༡༧༩༡）ལོར་འབྲས་སྤུངས་སྒོ་མང་གྲྭ་ཚང་གི་མཁན་པོར་ཕེབས།  དགུང་ལོ་ང་གཅིག་ཐོག་རྡོ་རམས་པ་ལྷ་ཞེའི་དྲུང་ནས་སྙན་ངག་སོགས་རིག་གནས་ཁག་གསན་སྦྱོང་གནང་།  ཕྱིས་སུ་མདོ་སྨད་སྐུ་འབུམ་བྱམས་པ་གླིང་དུ་ཡུན་རིང་བཞུགས།  འཆད་རྩོད་རྩོམ་པས་འགྲོ་དོན་རྒྱ་ཆེན་པོར་སྤེལ།  ཕྱག་རྩོམ་ཡང《ལམ་གྱི་གཙོ་བོ་རྣམ་གསུམ་གྱི་འགྲེལ་པ》  《སྙན་ངག་གི་དཔེར་བརྗོད》  《སུམ་རྟགས་འགྲེལ་པ》སོགས་མང་དུ་མཆིས།  རྗེ་འདི་ཉིད་ཀྱི་རྣམ་ཐར་མ་མཇལ་བས་མཛད་རྗེས་ཆ་ཚང་བ་འགོད་དཀའ་ལ།  འདས་ལོ་ཡང་ཞིབ་ཆ་འགོད་མི་ཐུབ།  འོན་ཀྱང་བསྟན་དར་ལྷ་རམས་པ་མཆོག་གིས་མཛད་པའི《རྟེན་འབྲེལ་བསྟོད་པའི་དོན་འགྲེལ་རིན་ཆེན་ཕྲེང་བ》ཞེས་པའི་མཇུག་བྱང་དུ།  རང་ལོ་དོན་གསུམ་པ་རབ་བྱུང་བཅུ་བཞི་པའི་ལྕགས་མོ་ཡོས（༡༨༣༡）ལོའི་ཧོར་ཟླ་གཉིས་པའི་ཡར་ངོའི་ཚེས་གསུམ་ལ་སྦྱར་ཞེས་གསལ་ཞིང་།  བསྟན་བཅོས་འདི་བརྩམས་ནས་ཡུན་རིང་མ་བཞུགས་པར་དགོངས་པ་གཞན་དོན་དུ་གཤེགས་པ་མཁས་པའི་གསུང་ལས་བྱུང་བས།  ཕལ་ཆེར་དེ་ནས་དུས་ཡུན་རིང་པོར་མ་ཐོགས་པར་སྐུ་གཤེགས་པར་མངོན།
༼དུང་དཀར་ཚིག་མཛོད་ཆེན་མོ་༽ལས་བཏུས།
བཅོམ་ལྡན་འདས་ཀྱི་སྐུ་གདུང་ཆ་བརྒྱད་
1 གྲོང་ཁྱེར་རྩྭ་ཅན་གྱི་གྱད་མི་རྣམས་ལ་བྱིན། 2 ཡུལ་སྡིག་པ་ཅན་གྱི་གྱད་མི་རྣམས་ལ་བྱིན། 3 ཡུལ་རྟོག་པ་གཡོ་བའི་རྒྱལ་རིགས་བུ་ལུ་ཀ་ལ་བྱིན། 4 གྲོང་ཁྱེར་སྒྲ་སྒྲོགས་ཀྱི་རྒྱལ་རིགས་ཀྲོད་ངྷ་ལ་བྱིན། 5 ཁྱབ་འཇུག་གླིང་གི་བྲམ་ཟེ་ལ་བྱིན། 6 ཡུལ་སེར་སྐྱ་ན་གནས་པའི་རྒྱལ་རིགས་ཤྭཀྱ་རྣམས་ལ་བྱིན། 7 ཡུལ་ཡངས་པ་ཅན་ན་གནས་རྒྱལ་རིགས་ལི་ཙ་བྱིན་རྣམས་ལ་བྱིན། 8 ཡུལ་བ་ག་དྷའི་སྣ་ཆེན་པོ་ལ་གཏོགས་པ་བྲམ་ཟེ་དབྱར་བྱེད་ལ་བྱིན་ནོ། དེ་ཡང་ཅོམ་ལྡན་འདས་རྩྭ་མཆོག་གྲོང་དུ་སྐུ་མྱ་ངན་ལས་འདས་རྗེས་འོ་སྲུང་ཆེན་པོ་འཁོར་བརྒྱ་སྟོང་ཕྲག་དུ་མས་བཅོམ་ལྡན་འདས་ཀྱི་སྐུ་གདུང་ལ་ཤིང་བལ་གྱི་འདབ་མས་དཀྲིས། རས་ཟུང་ལྔ་བརྒྱས་དཀྲིས་ནས་ལྕགས་སྒྲོམ་དུ་བཅུག། འབྲུ་མར་གྱིས་བཀང་། ཤིང་དྲི་ཞིམ་པོ་ཐམས་ཅད་སྤུངས་སོ། དེ་ནས་སངས་རྒྱས་ཀྱི་མཐུ་དང་། ལྷ་རྣམས་ཀྱི་མཐུས་དེ་རིང་འབར་བར་འགྱུར། དེ་ནས་བྲམ་ཟེའི་རིགས་བྲེ་བོ་དང་མཉམ་པས་ཅོམ་ལྡན་འདས་ཀྱི་སྐུ་གདུང་ཆ་བརྒྱད་དུ་བགོས་སོ། སྐུ་གསུང་གི་རིང་བསྲེལ་དག་ཡུལ་སོ་སོར་ཁྱེར་ནས་སྐུ་གདུང་གི་མཆོད་རྟེན་མང་དུ་བཞེངས་པའི་ལོ་རྒྱུས་ཀྱང་ཡོད།
ཆུ་རགས།
ཆུ་རགས་ནི་ལྕགས་རིའམ་རྭ་བ་ཞིག་སྟེ་ཆུ་བོ་དེའི་ནང་དུ་འཇུག་ས་ཞིག་ཡིན།
ཨ་ཤོ་ཀ་
མྱ་ངན་མེད། ༼དུང་དཀར་ཚིག་མཛོད་ཆེན་མོ་༽ལས་བཏུས།
ཡབ་རྒྱལ་པོ་ཟས་གཙང་མ་དང་ཡུམ་སྒྱུ་འཕྲུལ་ཆེན་མོ་
གནའ་སྔ་མོ་ཞིག་ན། རྒྱ་གར་བྱང་ཕྱོགས་ཀྱི་སེར་སྐྱའི་གཞི་ཞེས་བྱ་བར་མཚན་ལ་ཟས་གཙང་མ (SUDDHODANA) ཞེས་པའི་རྒྱལ་པོ་ཞིག་ཡོད། རྒྱལ་པོ་དེས་མཛེས་སྡུག་ཡིད་དུ་འོང་བའི་ཀོ་ལི་ཡའི་རིགས་ཀྱི་སྲས་མོ་སྒྱུ་འཕྲུལ་ཆེན་མོ (MAHAMAYA) དང་ལྷན་དུ་གཉེན་སྒྲིག་བྱས་ཏེ། ཁོང་རྣམ་གཉིས་ཀྱིས་ཤཱཀྱའི་རིགས་ཀྱི་མངའ་འབངས་ལ་རྒྱལ་སྲིད་ཆོས་བཞིན་དུ་བསྐྱངས། ཤཱཀྱའི་རིགས་ཀྱི་རྒྱལ་ས་ནི་སེར་སྐྱའི་གཞི (KAPILAVATTHU) ཞེས་བྱ་བ་དེ་ཡིན་ཞིང་། དེ་ནི་རྒྱ་གར་བྱང་ཕྱོགས་ཀོ་ལི་ཡའི་རྒྱལ་ཕྲན་གྱི་ཉེ་འདབས་སུ་ཆགས་ཡོད། རྒྱལ་པོ་ཟས་གཙང་མ་ནི་ཧ་ཅང་གི་ཡ་རབས་བཟང་སྤྱོད་དང་ལྡན་པ་ཞིག་ཡིན་ལ། ཁོང་གི་བཙུན་མོ་སྒྱུ་འཕྲུལ་ཆེན་མོ་ཡང་དེ་དང་གཅིག་མཚུངས་ཀྱི་ཀུན་སྤྱོད་ལ་ལྷད་མེད་པ་ཞིག་གོ །དེར་བརྟེན་ཕོ་བྲང་དུ་ཡོད་པའི་འཁོར་གཡོག་མཐོ་དམན་ཚང་མ་ཁོང་རྣམ་གཉིས་ལ་སྙིང་ཐག་པ་ནས་དགའ་མོས་དང་བརྩེ་ཞེན་ཆེ། འོན་ཀྱང་རྒྱལ་པོ་དང་བཙུན་མོས་དུས་ཡུན་རིང་མོ་ཞིག་གི་སྔོན་ནས་སྲས་ཤིག་འཁྲུངས་རྒྱུར་ངང་སྒུག་གི་རེ་བ་བྱས་ནའང་སྲས་གཅིག་ཀྱང་མ་འཁྲུངས། གང་ལྟར་དེ་ལྟའི་ལོ་ཟླ་རིམ་བཞིན་བཞུད་འགྲོ་བའི་མུར་ཚེས་ཆེན་བཅོ་ལྔ་ཞིག་གི་མཚན་མོར། བཙུན་མོ་སྒྱུ་འཕྲུལ་ཆེན་མོ་ལ་མཚན་ལམ་ཡ་མཚར་བ་ཞིག་བྱུང་། མཚན་ལམ་དེའི་ནང་ལྷ་དང་ལྷ་མོ་བཞི་ཡིས་བཙུན་མོ་ཁོང་ཧི་མ་ལ་ཡའི་རི་རྒྱུད་ཀྱི་མཚོ་མ་དྲོས (ANOTATTA) ཞེས་པ་དེར་ཁྲིད་ནས། ལྷ་དང་ལྷ་མོའི་ཚོགས་ཀྱིས་མཚོ་མོ་དེར་ཁོང་གི་སྐུ་གཟུགས་འཁྲུད་ཅིང་སྐུ་ཁྲུས་གསོལ་བར་བྱས་ཏེ། རབ་འཇམ་ལྷ་རྫས་ཀྱི་ན་བཟའ་དག་གཡོག་པའི་མཇུག་ཐོག་དེར། དུང་ལྟར་དཀར་བའི་གླང་ཆེན་ཞིག་གི་མཆེ་བའི་དཀྱིལ་པད་དཀར་གྱི་མེ་ཏོག་འགའ་ཁྱེར་ནས། ཁོང་ལ་ལན་གསུམ་གྱི་བར་དུ་བསྐོར་བ་བྱས་ཏེ་མཐར་གླང་ཆེན་དེ་མི་མངོན་པར་གྱུར་ཏོ། །དེ་ནས་ཁོང་མནལ་ལས་སད་པས་དེ་ཚོ་ཚང་མ་རྨི་ལམ་ཡིན་པ་གཞི་ནས་ཤེས། འོན་ཀྱང་ཕྱི་ཉིན་ཞོགས་པ་སྔ་མོ་དེར། བཙུན་མོ་སྒྱུ་འཕྲུལ་ཆེན་མོ་རྒྱལ་པོ་ཟས་གཙང་མའི་མདུན་དུ་བཅར་ནས་མདང་ནུབ་རྨིས་པའི་མཚན་ལམ་གྱི་སྐོར་ཇི་བཞིན་ཞུས་པ་ན། རྒྱལ་པོ་ཆེན་མོས་མཚན་ལམ་དེའི་དོན་གནད་མ་རྟོགས་པར་བརྟེན། ཁོང་གིས་མཁྱེན་རྒྱ་ཆེ་ཞིང་ཤེས་ཡོན་གྱིས་ཕྱུག་པའི་དྲང་སྲོང་འགའ་ཕོ་བྲང་དུ་བོས་ཏེ། མཚན་ལྟས་ལ་བརྟག་དཔྱད་བྱེད་དུ་བཅུག་ནས་དེའི་སྐོར་བཀའ་འདྲི་ཞུས་པར། མཁྱེན་རྒྱ་ཆེ་བའི་དྲང་སྲོང་དག་གིས་མགྲིན་གཅིག་ཏུ་ཞུ་དོན། ཀྱེ་རྒྱལ་པོ་ཆེན་པོ་ལགས། ལྷ་དང་ལྷ་མོའི་ཚོགས་ཀྱིས་བཙུན་མོ་སྒྱུ་འཕྲུལ་ཆེན་མོ་སངས་རྒྱས་ཀྱི་ཡུམ་ཆེན་དུ་བདམས་པ་ལགས་ན། ཁྱེད་ནི་ཇི་འདྲའི་སྐུ་བསོད་དང་ལྡན་པ་ཞིག དེས་ན་སྲས་དེ་རིང་པོར་མི་ཐོགས་པར་བླ་ན་མེད་པ་ཞིག་ཏུ་འགྱུར་བར་ངེས་སོ་ཞེས་ཞུས་པ་ན། བཀྲ་ཤིས་པའི་གཏམ་བཟང་དེས་རྒྱལ་པོ་ཡབ་ཡུམ་གཉིས་ལ་སྤྲོ་སྣང་དང་དགའ་སྐྱིད་ཚད་མེད་པ་ཞིག་བྱིན། བཀྲ་ཤིས་པའི་གཏམ་བཟང་དེས་རྒྱལ་བློན་གཡོག་འཁོར་དང་བཅས་པ་ལ་ནོན་པར་དཀའ་བའི་སྤྲོ་བ་སྟེར་བར་བརྟེན། རྒྱལ་ཕྲན་དེའི་ཡུལ་མི་ཡོད་དོ་ཅོག་ཕོ་བྲང་དུ་མགྲོན་འབོད་བགྱིས་ཏེ་གསོལ་སྟོན་གཟབ་རྒྱས་ཤིག་བཤམས་ཤིང་། བཀྲ་ཤིས་ཤིང་དོན་འགྲུབ་པའི་གཏམ་བཟང་གི་གནས་ཚུལ་དེ་ཡོངས་ཁྱབ་ཏུ་གསལ་བསྒྲགས་གནང་། ཐ་ན་ཡུལ་མི་དབུལ་ཞིང་ཕོངས་པ་དག་ལའང་ཟས་གོས་ཀྱི་སྦྱིན་གཏོང་གནང་རྒྱུ་སོགས་མདོར་ན་དགོས་ངེས་ཀྱི་བྱེད་སྒོ་མཐའ་དག་མ་བརྗེད་པར་བསྒྲུབས་སོ། །
གསལ་འདེབས། སྤྱིར་བོད་རང་གིས་བརྩམས་པ་དང་བསྒྱུར་བའི་སྟོན་པའི་མཛད་རྣམ། སྐྱེས་རབས་སོ་བཞི་དཔག་བསམ་འཁྲི་ཤིང་སོགས་སྔ་ཕྱི་མི་ཉུང་བ་ཞིག་བཞུགས། ཡིན་ནའང་འདི་ནི་དེ་དག་དང་མི་འདྲ་བར་ཚིག་གི་སྡེབ་སྦྱོར་གོ་སླ་ཞིང་། དོན་དུ་རྒྱལ་སྲས་གཞོན་ནུ་དོན་གྲུབ་འགྲོ་བ་ཐུན་མོང་གི་མཐོང་སྣང་ལྟར་དངོས་ཡོད་མི་ཞིག་གི་བྱུང་རབས་ལྟར་བརྗོད་ཡོད། མ་ཟད་ལྷ་སྒྲུང་དང་དག་སྣང་རྐྱང་བས་གྱ་ཚོམ་དུ་མ་འཇུག་པར། ཞིབ་འཚོལ་རྩད་གཅོད་ཀྱི་དངོས་བྱུང་ལོ་རྒྱུས་ལ་གཞི་རྐང་བཙུགས། ཁོང་གིས་བྲན་གཡོག་ལམ་ལུགས་ལ་འགོག་རྒོལ་དང་དམངས་གཙོའི་ལམ་ལུགས་བསླངས་པ། རིགས་རུས་མཆོག་དམན་གྱི་ལྟ་བ་དགག་པ། བུད་མེད་ལ་འདྲ་མཉམ་གྱི་ཐོབ་ཐང་ཡོད་པ། ཕྱི་རོལ་བའི་སྟོན་པ་དང་ཆོས་ལུགས་སོགས་ལ་གུ་ཡངས་དང་གུས་ཞབས་བྱེད་སྟངས། ཁོང་གི་རྗེས་འཇུག་པ་ཚོས་རྫུ་འཕྲུལ་སྟོན་པ་ནི་ངོ་ཚ་དགོས་པའི་གནས་ཤིག་ཡིན་པ་སོགས་གདམས་པ་ཁྱད་པར་ཅན་དུ་མ་ཞིག་ཀྱང་མཛད་རྣམ་འདིའི་ཟུར་དུ་མངོན་ཡོད།
ཀརྨ་རང་བྱུང་རྡོ་རྗེ།
ཀརྨ་རང་བྱུང་རྡོ་རྗེ།
=འཁྲུངས་ཡུལ།= གཙང་སྟོད་སྐྱིད་གྲོང་འཕགས་པ་ཝ་ཏིའི་ལྷ་ཁང་གི་ལྷོ་ཕྱོགས་གངས་ཞུར་མོ་ཞེས་པར་འཁྲུངས།
=ཡབ་ཡུམ།= ཡབ་ཆོས་དཔལ་དང་།  ཡུམ་ཇོ་མོ་གཡང་འདྲེན།
=འཁྲུངས་འདས་ཀྱི་ལོ།= 1284 (རབ་བྱུང་ལྔ་པའི་ཤིང་ཕོ་སྤྲེལ་ལོ།)1331ལོར་སྐུ་གཤེགས་།
=སློབ་སྦྱོང= དགུང་ལོ་ལྔ་པར་གྲུབ་ཆེན་ཨོ་རྒྱན་པ་རིན་ཆེན་དཔལ་མཇལ་བར་བྱོན།  གྲུབ་ཆེན་པས།   ངའི་བླ་མའི་གསང་མཚན་རང་བྱུང་རྡོ་རྗེ་ཡིན་པས་དེ་ཀ་འདོགས་གསུངས་ནས་རང་བྱུང་རྡོ་རྗེར་མཚན་གསོལ།   དགེ་བསྙེན་གྱི་སྡོམ་པ་དང་སེམས་བསྐྱེད་གནང་།   དགུང་ལོ་བདུན་པར་ཁྲོ་ཕུ་ཤེས་རབ་ཀྱིས་མཁན་པོ་མཛད་དེ་དགེ་ཚུལ་བསྒྲུབས།   འདུལ་བ་གསན།  རྟ་ལོར་ས་གཡོས་བྱུང་བའི་ཤིང་རྟ་ལོའི༼༡༢༩༤༽རྗེས་ཀྱི་ལོ་ཤས་དེའི་ནང་ལ་གནས་བརྟན་གཞོན་ནུ་འབྱུང་བས་མཁན་པོ་དང་།   དགེ་འདུན་རིན་ཆེན་གྱིས་ལས་སློབ་མཛད་དེ་བསྙེན་པར་རྫོགས།   འདུལ་བ་ཡོང་ས་རྫོགས་གསན།   སློབ་དཔོན་ཤེས་རབ་དཔལ།   རྒྱ་སྒོམ་ཡེ་ཤེས།   སྙེ་མདོ་ཀུན་དགའ་དོན་གྲུབ་སོགས་ལས་བོད་ཀྱི་ཡུལ་དུ་བཀའ་བསྟན་འགྱུར་རོ་འཚལ་ཐམས་ཅད་གསན་པར་མཛད།   དེ་ནས་ཀརྨའི་གདན་སར་བྱོན།   ས་སྐྱ་འཇམ་དབྱངས་རིན་ཆེན་རྒྱལ་མཚན་དེར་ཕེབས་པ་དང་མཇལ་ནས་གསུང་གླེང་མཛད།   ཁ་བ་དཀར་པོར་བྱོན་ནས་གནས་ཡིག་བརྩམས།   དེ་ནས་ཀམ་པོ་གནས་ནང་དུ་བྱོན་།   ཆུ་གླང་ལོར༼༡༣༡༣༽ཙྰ་རིར་ཕེབས།   ཟླ་བ་གསུམ་བཞུགས།   མཚུར་ཕུར་ཚུར་ཕེབས།   ཤིང་བྱ་ལོར༼༡༣༢༥༽ཀོང་པོར་གདན་དྲངས།  དེར་སྒྲུབ་སྡེ་འགའ་ཞིག་བཏབ།   མདོ་ཁམས་སུ་བྱོན།   སོག་ཆུར་ལྕགས་ཟམ་བཙུགས།   དེ་ནས་ཧོར་རྒྱལ་པོས་གདན་འདྲེན་བྱས།   ལྕགས་ལུག་ལོར༼༡༣༣༡༽གསེར་ཡིག་པ་མགོན་པོ་ཚིམ་ཆིང་སོགས་དབུས་སུ་སླེབས་པས་ཆོས་རྗེ་ཀོང་པོ་ནས་གདན་དྲངས།   གདན་ཞུའི་འཇའ་ས་བསྒྲགས།   ས་སྐྱའི་ཏི་ཤྲྰི་ཀུན་དགའ་རྒྱལ་མཚན་ནས་མེས་རྒྱལ་ནང་ཁུལ་དུ་ཕེབས་དགོས་ཚུལ་ཞུས།   ཀུན་རྒྱན་པ་རང་ཉིད་སྔོན་དུ་ཕེབས།   ཆུ་སྤྲེལ་ལོའི༼༡༣༣༢༽ཟླ་གཉིས་པའི་ཚེས་གཅིག་ལ་སྟོད་ལུང་མཚུར་ཕུ་ནས་བཏེགཟླ་བ་བརྒྱད་པའི་ཚེས་བཅུ་གཉིས་ལ་རྒྱལ་པོ་གཤེགས་ནས་མཇལ་མ་ཐུབ་ཀྱང་།   ཆུ་སྤྲེལ་ཟླ་བཅུ་གཅིག་པའི་ཚེས་བཅོ་བརྒྱད་ལ་ཕོ་བྲང་ཆེན་པོར་འབྱོར།   རྒྱལ་བུ་རཏ་ན་ཤྲི་སོགས་ཀྱི་ས་བསུ་བ་རྒྱ་ཆེན་པོ་བྱས།   དེ་རྗེས་རྒྱལ་བུ་ཡང་འདས།   དེའི་གཅེན་པོ་ཐོ་གན་ཐེ་མུར་སྨན་རྩེའི་ཡུལ་ནས་གདན་དྲངས།   དེ་ནས་རྒྱལ་པོ་ཐོ་གན་ཐེ་མུར་དང་བཙུན་མོ་བློན་པོ་སོགས་ལ་དབང་བསྐུར་ཆོས་བཤད་གནང་།   དེ་ནས་ཤིང་ཁྱིའི་ལོར་༼༡༣༣༤༽ཆོས་རྗེ་བོད་དུ་ཕེབས་ཁར་ཚལ་པ་སི་ཏུ་དགེ་སྦྱོང་ཆེན་པོ་ལ་གོ་ཤྲིའི་མིང་དང་ཤེལ་ཐམ།   མཚུར་ཕུ་དང་ཀརྨ་པ་སོགས་ལ་བདག་རྐྱེན་དང་བོད་སྤྱི་ལ་ཕན་པའི་འཇའ་ས་གསུང།   བསྟན་འགྱུར་བཞེངས་པའི་ཆ་རྐྱེན་སོགས་ཕུལ་ནས་བོད་དུ་ཡར་བྱོན།   ཤིང་ཕག་ལོའི༼༡༣༣༥༽ཟླ་བ་བརྒྱད་པར་འདམ་དུ་ཕེབས།   བོད་ཀྱི་ཆེ་དགུས་བསུས།   འཇའ་ས་གསུམ་པོ་བསྒྲགས།   བོདག་དུ་ཕེབས་ནས་གསེར་དངུལ་གྱིས་བསྟན་འགྱུར་པོ་ཏི་བརྒྱ་དང་དྲུག་ཅུ་བཞེངས།   མེ་བྱི་ལོར༼༡༣༣༦༽གདན་འདྲེན་གསེར་ཡིག་པ་གསུམ་པ་སླེབས།   ཟླ་བ་བརྒྱད་པར་སླར་ཡང་རྒྱ་ནག་ཏུ་བྱོན་ནས།   མེ་གླང་ལོའི༼༡༣༣༧༽ཟླ་གསུམ་པའི་ཚེས་གཅིག་ལ་ཕོ་བྲང་ཆེན་པོར་ཕེབས།   ཕེབས་བསུ་མཐོང་བཀུར་སོགས་སྔར་བས་ཀྱང་ཆེ།   གསེར་བྲེ་བཞི་སོགས་འབུལ་བ་ཕུལ།   ས་གཡོས་ཆེན་པོ་བྱུང་སྐབས་ཆོས་རྗེ་དང་གོང་མ་མཆོད་ཡོན་གཉིས་ཐང་དུ་གཟིམས་གུར་ཕུབ་ནས་བཞུགས་པས་ཉེས་སྐྱོན་མ་བྱུང་།   དགུང་གྲངས་ང་དྲུག་ཏུ་ཕེབས་པ་ས་ཡོས་ལོའི༼༡༣༣༩༽ཟླ་དྲུག་པའི་ཚེས་བཅུ་བཞི་ལ་ཞི་བར་གཤེགས།   ཆོས་རྗེ་འདི་ལ་སློབ་མ་གྲངས་ཆེ་བ་ཞྭ་དམར་གྲངས་པ་སེང་གེམཁས་གྲུབ་གཡུང་སྟོན་པ།   རྟ་སྣ་གོ་ཤྲི་ཀུན་རྒྱལ།   ཚལ་པ་སི་ཏུ།  གཡག་སྡེ་པན་ཆེན།   ཀུན་མཁྱེན་དོལ་པོ་པ་སོགས་མང་ངོ་།   གསུང་རབ་ནི་སྟོན་པའི་སྐྱེས་རབས་དང་།   ཟབ་མོ་ནང་དོན་གྱི་རྩ་འགྲེལ་སོགས་པོ་ཏི་ཀ་ཁ་གཉིས་དང་།   བྲིས་མ་པོད་གཅིག་བཅས་ངེད་དཔེ་མཛོད་ཁང་དུ་པོད་གསུམ་བཞུགས་སོ།   །
=ཡོངས་ཁུངས= http://tb.tibet.cn/2010rw/gshf/201402/t20140228_1976460.htm